সময় অসময় নিঃসময়/আমাদের এই লিখনপ্রণালী - উইকিসংকলন একটি মুক্ত পাঠাগার\nসময় অসময় নিঃসময়/আমাদের এই লিখনপ্রণালী\n২০১০ (পৃ. ১০৩-১১৫)\n◄ কী লিখি, কী লিখতে চাই\nসাংস্কৃতিক আন্দোলন ও ভাবাদর্শ ►\nসময় অসময় নিঃসময়আমাদের এই লিখনপ্রণালী১০৩-১১৫\nলেখা মূলত আত্মখননের প্রণালী। একসময় ওই প্রণালীর শুরু হয়। তারপর কোনো-এক উপযুক্ত মুহূর্তে সূচনা হয়ে থাকে লেখার। প্রস্তুতিকে চিনতে পারি হয়তো, কিন্তু প্রস্তুতির ফসলটি উদগত হওয়ার মাহেন্দ্রক্ষণকে পাঁজিপুঁথির অঙ্ক কষে চেনাতে পারি না। শুধুমাত্র ওই আবশ্যিক প্রণালীকে অক্ষুন্ন রাখার জন্যে অধ্যবসায়ী হতে পারি। অথচ এই অধ্যবসায়ে ঘাটতি থেকে যায় সর্বদা। বিনা পরিশ্রমে শিরোমণি হয়ে ওঠার সাধ লালন করি বলে লেখা-লেখা খেলায় কুঁদ হয়ে থাকি। নিজের চোখে নিজেই ধুলো দিই এবং ঠুলি পরাই। কী চাই লেখায় মধ্য দিয়ে, নিজের কাছে তা স্পষ্ট হয় না কখননা। আত্মপ্রতারণার মাদক আচ্ছন্ন করে রাখে সকাল-সন্ধ্যা। পণ্যায়নের কুযুক্তিশৃঙ্খলায় বন্দী হয়ে যান সেইসব লিখিয়েরা, একদা যাঁরা বলেছিলেন প্রতিবাদ ও প্রতিরোধের কথা, বলেছিলেন বিকল্প চেতনা বিকল্প নন্দন বিকল্প বয়নের কথা। বড়ো কিছু পাওয়ার জন্যে স্থলন ঘটে না। সাধারণত টুকিটাকি লোভ, নগদ বিদায়ের আকাঙ্ক্ষা, যূথবদ্ধতার নিরাপত্তা-এইসব এত বেশি চোখে পড়ে যে ‘দ্রষ্টা চক্ষু’র উদ্ভাসনের জন্যে দীর্ঘ প্রস্তুতি, তিতিক্ষা ও ধৈর্য সম্পর্কে অনীহা ক্রমশ প্রবলতর হয়ে ওঠে। সমকাল যদিও সমস্ত অর্জনের আধার, মনে রাখতে হয় একথাও যে বর্জ্য পদার্থও এই সমকালই উৎপাদন করে চলেছে। এ বড় সুখের সময় নয়, এ বড় আনন্দের সময় নয়—একথা লিখেছিলেন শক্তি, শক্তি চট্টোপাধ্যায়। এও একরকম করে জানা যে এ সময় কেন্দ্রচ্যুতির, গতিহীন পরিক্রমার। যখন ‘পা থেকে মাথা পর্যন্ত টলমল করে দেয়ালে দেয়াল কার্নিশে কার্নিশ ফুটপাত বদল হয় মধ্যরাতে। এও একধরনের নিবিড় দেখা যে জুতো হাঁটছে। পা রয়েছে স্থির। সমস্ত কিছুকে এতোলবেলোল করে দেয় সত্তাশূন্য রিক্ত কাল, প্রতিবেদনের বয়নে অন্তর্বয়নে এর স্বীকারোক্তি থাকবেই।\nআবার, সত্য তো একান্তিক নয়। লেখা তো একবাচনিক নয় কখননা। সূত্রধার-সত্তার প্রবল শীৎকার যেমন অনস্বীকার্য, তেমনি অনিবার্য সত্তার দ্রোহ ও ঘৃণায়-বিদ্রুপে-ক্ষোভে গড়ে-ওঠা বারুদ-প্রহর। তখন বাংলা পদ্যের এবং গদ্যের ধারণক্ষমতা শানিত হয়ে ওঠে আরও, সত্যের মুখখামুখি হওয়ার কৃৎকৌশল রপ্ত করে নেয় লেখা। আশপাশকে দেখে নেওয়ার জন্যে যতখানি শক্তি অর্জন করা আবশ্যিক, সে-সময় লেখায় তা জেগে ওঠে। সুবিমল মিশ্রের ভাষায়, তখন ‘নাঙা হাড় জেগে উঠছে’—এই বার্তা প্রচার করে লেখা। হয়ে ওঠে শক্তিশালী হাতুড়ির বিকল্প যা দিয়ে অচলায়তনের পাথুরে দেওয়াল ভেঙে ফেলা যায়। আলু-পটলের মতে, প্রসাধনসামগ্রীর মতো, স্যানিটারি ন্যাপকিনের মতো সাহিত্যকর্মকে হাটেবাজারে বিক্রি করার জন্যে চোখ-ধাঁধানোে বিজ্ঞাপনের জৌলুস তৈরি করা হচ্ছে যখন—সে-সময় তথাকথিত সাহিত্যের উল্টো মেরুতে দাঁড়িয়ে থাকছে লেখা, আমাদের লিখনপ্রণালী। সুবিমল মিশ্র এই প্রণালীর চমৎকার উপস্থাপক। তিনি, সুবিমল মিশ্র, গত তিরিশ বছর ধরে প্রাতিষ্ঠানিক চিন্তাশৃঙ্খলকে ভেঙে-ভেঙে ওই সাহিত্যকর্ম নামক কিংবদন্তিকে ধ্বস্ত করেছেন, স্বাধীন সূত্রধার-সত্তাকে দিয়ে প্রতাপের যাবতীয় চক্রান্ত মোকাবিলা করিয়েছেন। সমস্ত বহুত্বের দ্যোতনা জন্ম নিচ্ছে যে তীব্র বিস্ফোরক আঁতুড়ঘরে, তার নাম জীবন। আর, এই জীবনের দিকে খোলা চোখে তাকাতে-তাকাতে বিস্ময়ের, বেদনার, স্বপ্নের, আনন্দের, শৌর্যের আর শেষ নেই তার। গত তিরিশ বছর ধরে তার পরিক্রমা আসলে লেখার অবিরল প্রবাহ, পাঠকৃতির অর্থাৎ টেক্সটের বহুস্বরিক হওয়া আর হয়ে ওঠা। বিনির্মাণ আর পুনর্নির্মাণের এই যুগলবন্দিতে যতটুকু বদলে যাচ্ছে সূত্রধারসত্তা, ঠিক সেই পরিমাণে পুনর্বিন্যস্ত হচ্ছে জীবনবোধ।\nপ্রাতিষ্ঠানিক সাহিত্যে এই নবায়ন ঘটে না, ঘটতে পারে না। সেখানে মলাট পালটে যায় মুহুর্মুহু কিন্তু ভেতরের শাঁস বা শাসহীনতা একই থেকে যায়। অথবা ভেতরের ওই শাঁসাভাসে যত পচন ধরতে থাকে, বাইরের মলাটে তত জটিল রঙ আর দামি এসেন্স যুক্ত হয়। কিন্তু পচাইয়েরও একটা নিজস্ব আমোদ থাকে যা কিনা ভয়াবহভাবে সংক্রামক। ওই সাহিত্যকর্মের বিপরীতে যারা স্পন্দনময় জীবনের পক্ষে দাঁড়িয়েছেন, পণ্যায়নের সুবিধাবাদ প্রত্যাখ্যান করে নিজেকে ও পারিপার্শ্বিককে অনবরত খুঁজতে খুঁজতে লেখা’ আবিষ্কার করেছেন—এমন কি, বানপ্রস্থকালীন সত্তর পেরিয়েও তাদের, হ্যা তাদেরও, স্থলন হতে পারে। বর্ণবোধের দিনগুলি থেকে যে অজগরটি তেড়ে আসছিল—সেই অজগরের মায়াবী গ্রাসে শেষ পর্যন্ত তাদেরও পড়া অসম্ভব নয়। অপ্রাতিষ্ঠানিক চেতনা-নন্দন-বয়নের পক্ষে দাঁড়ানোর কথা বলা মানে আমৃত্যু লড়াইয়ের মধ্যে থাকা। এমন লড়াই, যাতে এক মুহূর্তের জন্যেও ঢাল এবং তরোয়াল হাত থেকে নামাননা চলে না। প্রশ্ন অবশ্য তবুও থেকে যায়। খড়ের পুতুল কত আর শক্ত মুঠোয় প্রহরণ ধরতে পারে? যাকে অবয়ব বলে ভাবছি, তা যদি পুরোদস্তুর মেকি হয়ে থাকে তাহলে তার ওপর কোনো দায়ই তো চাপানো যাবে না। যার অস্তিত্ব নিছক অবভাস, তাকে ঘিরে কোনো লেখার জগৎ পল্লবিত হবে কি? কিন্তু যাকে কখনো নিশানা ফলক ভেবেছি, যুদ্ধক্ষেত্রে প্রেরণা ভেবেছি—তার সমস্ত বাচন আজ যদি আমাদের বিদ্রুপ করতে আসে, তাহলে?\nআসলে, গত দশ-বারো বছরে আত্মপরীক্ষা কঠোরতর হয়েছে, এইমাত্র। এ কেবল স্মরণীয়ের স্থলন হয়েছে বলে নয়, এইজন্যেও নয় যে আশ্রয়ের ধারণাটিও দুর্বল হয়ে পড়েছে। বরং পরীক্ষা দুরূহতর হয়েছে কেননা বিকল্প চেতনার প্রস্তাবকদের মধ্যে ব্যাপক আত্মবিদূষণের দুর্লক্ষণ দ্রুত প্রকট হয়ে পড়ছে। সহযাত্রী ও সহযোগী হওয়ার বদলে আমরা এখন অসুস্থ প্রতিযোগী ও অন্তর্ঘাতকের ভূমিকায় নেমে পড়েছি। অপ্রাতিষ্ঠানিক চর্যার আঁতুড়ঘরগুলিতে প্রাতিষ্ঠানিক অভ্যাসের বেনোজল ঢুকে পড়ছে। ফলে বন্যায় নালা-নদী-ডোবা একাকার হয়ে যাওয়ার মতো ঘটনা ঘটছে। চারদিকে কেবল ‘আমাকে দেখুন আমাকে বুঝুন’ রব। দু-তিন বছর আগে যা ফিসফিস ছিল, এখন তা কোলাহল। খরিদ্দার নাই সকলেই বেচিতে চায়’ জাতীয় অবস্থা প্রায় এসে গেছে। এ সময়, এই পরিস্থিতিতে, কাঙ্ক্ষিত লেখা কি পক্ষাঘাতগ্রস্ত কলমে আসতে পারে? যাদের ওপর ভরসা ছিল, তারা ধাপে-ধাপে পণ্য-সাহিত্যের স্রোতে মিশে যাচ্ছেন। সূত্রধার-সত্তাকে গিলে খাচ্ছে সাহিত্যিকের নির্মাণ-প্রয়াস। ততক্ষণই লেখা যতক্ষণ নিয়মের খাঁচায় জীবন বন্দী নয়। কিন্তু যখন জীবনকে ময়নার মতো দাঁড়ে বসিয়ে ছোলা খাওয়াতে চাই, তার শেখানো বুলিতে আকাশের বার্তা ফুটবে না। এই মুহূর্তে অনিশ্চয়তার তাড়না লেখার প্রক্রিয়ায় ও পরিসরে অনুভব করছি কিনা, এই হল সবচেয়ে জরুরি প্রশ্ন। কেননা এই তাড়না সম্ভাবনাকেই কর্ষণ করে। গত দশকের দৃঢ় নিশ্চয়তা আজকের লিখিয়েদের মধ্যে অনুপস্থিত। যাঁরা দুই বা আড়াই দশক ধরে লিখছেন, তারাও আজ থমকে দাঁড়িয়েছেন যেন। কিছুটা কি বিভ্রান্ত নাকি চলতে চলতে হঠাৎই রসদ সম্পর্কে সন্দিহান হয়ে পড়েছেন তারা?\nআসলে, শুরুতে নান্দনিক ও সামাজিক ভাবাদর্শ সম্পর্কে ঝাপসা হলেও খানিকটা ধারণা ছিল তাদের। অতি দ্রুত বিকাশমান যান্ত্রিক বিশ্বের সর্বশেষ অভিঘাত তাদের গভীর সংবেদনাকে শুষে নিচ্ছে। হঠাৎই মায়াবী সব পর্দা সরে গেছে। নিজেদের বিচূর্ণিত সত্তার মুখখামুখি হয়ে তারা আসলে কিংকর্তব্যবিমূঢ়। গতকাল ধূসর, আগামীকাল ধূসরতর; তাই মরিয়া হয়ে অনিশ্চিত বর্তমানকে গোগ্রাসে গিলতে চাইছেন তারা। এতে যে বর্তমানই তাদের হাড়মাসমজ্জা গিলে খাচ্ছে—একথা বুঝবার মতো ধৈর্য ও অবকাশ নেই। ফলে সাহিত্যের অলংকৃত বাক আর প্রাকরণিক বিন্যাস তারা আঁকড়ে ধরতে চাইছেন। লেখার মধ্য দিয়ে জীবনের পুনর্বাসন ঘটানোর ভরসায় থাকতে পারছেন না নিষ্ঠুর বর্তমানের ভয়ে। নিজেকে পাঠকৃতি ভেবে ক্রমাগত অনুশীলন করছেন—এখন এমন বৃত্তান্ত নিতান্ত দুর্লভ।\nআজ আমরা যখন লেখা নিয়ে ভাবি, অসীম রায়-কমলকুমার মজুমদার-দেবেশ রায়-সুবিমল মিশ্র-বাসুদেব দাশগুপ্ত-আখতারুজ্জামান ইলিয়াস-সৈকত রক্ষিত-নবারুণ ভট্টাচার্য-এর মতো আরও কয়েকটি নাম ছাড়া সমস্ত কিছুই অলংকৃত সাহিত্যের ছায়ায় নীল হতে দেখি। আরম্ভ আর পরিণতির মধ্যে এত বেশি ফারাক চোখে পড়ে যে বিচ্যুতিকেই নিয়ম বলে মনে হয়। অতিবিশাল কৃষ্ণবিবরের মধ্যে হারিয়ে যেতে দেখি একদা উচ্চারিত সংকল্প, জীবন-সংলগ্নতার প্রতিজ্ঞা আর ধারাবাহিকতার উপলব্ধিকে। প্রতিমূহূর্তে নতুন হয়ে-ওঠা লেখা কদাচিৎ চোখে পড়ে আজ। বরং গোলকধাঁধার সিঁড়িগুলি ঘুরতে ঘুরতে কোনো-এক অনির্দেশ্য অন্ধকারের অতলে হারিয়ে যাচ্ছে, এমন মনে হয়। ওইসব সিঁড়ির উপর শুনতে পাই অসংখ্য ধাবমান পদশব্দ। চিহ্নায়কশূন্য রিক্ততার গোল পিণ্ড গড়াতে গড়াতে সময়ের শীকারকে কেবল প্রবল থেকে প্রবলতর করে তুলছে। প্রতিমুহূর্তে নিজেকে অনুশীলন করার জন্যে কতখানি ভাঙতে রাজি হচ্ছি? সুখ আর দুঃখ, জয় আর পরাজয়, প্রতিষ্ঠা আর বিনাশ: এজাতীয় কিছু বিভাজন করে নিয়ে নিজেদের অনুভূতিকে পিঞ্জরায়িত করে তুলছি শুধু। ভান করছি। প্রতিবেদন রচনার। কবিতার বহিরঙ্গ ধরনকে মকসসা করে প্রতীক ও সংকেতের নামে নিরপেক্ষ, ধোঁয়াটে, বাচনশূন্য শব্দসজ্জার আড়ম্বর তৈরি করছি কখননা। আর কখনো কথকতার আভাসমাত্র সম্বল করে গল্পের, উপন্যাসের কাঠামো গড়ছি। এদের কোথাও আমি নেই তুমি নেই সেও নেই। কিন্তু জবরদস্ত সাহিত্য আছে। সেই সাহিত্যের চারপাশ নিয়ে আত্মমোহ আছে, প্রদর্শনী আছে, নগদ বিদায় নিয়ে ঈর্ষা-অসূয়া-আত্মপ্রচার আছে। এই মুহূর্তে বাংলা সাহিত্য জুড়ে চোরাবালির প্রসার, কেবলই সাহিত্যের ঢোলবাদ্য; কিন্তু লেখা নেই কোনোখানে: এই আশঙ্কা জাগে।\nনেই, কারণ জীবনের দ্বিরালাপ অস্বীকৃত। জীবন ও জগৎ সম্পর্কে যেন প্রশ্ন ফুরিয়ে গেছে। নানা অজুহাতে কেবলই মেনে নেওয়া আর মানিয়ে নেওয়া। সাহিত্যকর্ম এখন মাঝারিমাপের মানুষজনের, সাধারণভাবে যারা জীবমৃত, একচেটিয়া ভোগদখলের বস্তু। তাই গাণিতিক হিসাব-নিকাশ নিরঙ্কুশ। শিবির ভাঙা, শিবির গড়া, শিবির পুনর্বিন্যাস:একাজে প্রায় সবাই ব্যস্ত। কেউ প্রকাশ্যে, কেউ গোপনে তৎপর। স্বভাবত, এইসব লীলা সাম্প্রতিক সাহিত্যক্রিয়ার অপরিহার্য অংশ। লেখা নেই, অতএব প্রতিবেদনও নেই। জীবন-নিরপেক্ষ নির্মাণে মুছে যাচ্ছে সত্য। পুঞ্জীভূত হচ্ছে শুধু আবর্জনাস্থূপ। এই স্কুপ নিরাকার, কুৎসিত। তবু যত পুষ্পবৃষ্টি এর উপর, কাগুজে ফুলের মালা চড়ানোর প্রতিযোগিতা। অন্ধেরা আজ পথ দেখাচ্ছে মূক ও বধির জনতাকে। কেন এমন হল? সত্তরের জলবিভাজন রেখা পেরিয়ে এসে যাঁরা আশি জুড়ে পুষ্পিত হয়েছিলেন, প্রাকৃতায়নের স্পন্দনে যাঁরা বিকল্প নন্দন ও বিকল্প বয়নের প্রস্তাবনা করেছিলেন—পণ্য ও বিনোদনের বিশ্বায়নকে যাঁরা নব্বইয়ের গোড়ায় গ্রাহ্য করেননি, ক্রমশ কেন সর্ষের মধ্যেও ভূত ঢুকে পড়ল? সাহিত্যের রসুইঘরে শামিল হওয়ার জন্যে ব্যগ্র উৎকণ্ঠা হঠাৎ এত সংক্রামক হয়ে উঠল কেন? লিখন-প্রণালী থেকে কেন ঝরে যেতে লাগল দ্বিরালাপ, সাহস ও প্রত্যয়! নান্দনিক ও সামাজিক ভাবাদর্শের অন্বয়সূত্র আরও বেশি মাত্রায় খোঁজার বদলে কেন সমস্ত ধরনের গতি ও ঔৎসুক্য হারিয়ে গেল অবসাদে। সামনের পথ ধরে এগিয়ে যাওয়ার বদলে কেন পেছনের দিকে হাঁটার কসরত শুরু হল!\nপ্রথম ধাপে স্তব্ধতা, দ্বিতীয় ধাপে আত্ম-পুনরাবৃত্তি, তৃতীয় আত্মপ্রতারণা এবং চতুর্থে আত্মবিনাশ। এইসব পর্যায়ে কেবল সাহিত্যের তন্তুবয়ন, অভ্যাসের পরম্পরা চালাকি দিয়ে ঢেকে রাখার কৌশল অর্জন। জীবন থেকে আশ্চর্যকে মন্থন করতে পারে না এই প্রকরণ! পারে না, কারণ আঙ্গিক ও অন্তর্বস্তুর গ্রন্থনাকে নির্মম ভাবে ভাঙার কথা তা। দূরতম কল্পনাতেও আনতে পারে না। যা পারে তাকেই বলছি লেখা। কিন্তু সেই ঈপ্সিত লিখন প্রণালী তো ভীরু ও লোভীদের জন্যে নয়। জীবনের পরম প্রাপ্তির জন্যেই যে জীবনের শীর্ণ-ক্লিষ্ট গণ্ডিকে পেরিয়ে যেতে দ্বিধা করে না, লেখা কেবল তার জন্যে। নানা ধরনের গণ্ডি তো আগেও ছিল। গত দু-তিন বছরে কেন তবে এত বিস্তার ঘটল বদ্ধতার, অন্তঃসারশূন্যতার? বিজ্ঞাপনে মুখ ঢেকে যাওয়ার বার্তা শঙ্খ যদিও দিয়েছিলেন দুই দশক আগে, সাম্প্রতিক পর্বে এই বার্তার অন্তর্বর্তী সংকট ও তীব্র বিপন্নতা যেন আমাদের বিদ্ধ করছে। ছোট ছোট বৃত্তে আমাদের জীবনকে ভাগবাটোয়ারা করে থেমে থাকছি না, ইতিহাসের যাবতীয় মানবিক উপাদান শুষে নিয়ে ঘৃণা, বিদ্বেষ আর বিচ্ছিন্নতার পাথুরে দেওয়াল গড়ে তুলছি। অপব্যাখ্যা করছি সমস্ত কিছুর। প্রতিষ্ঠার চুড়োয় উঠার সহজ পথে যেহেতু বহুজনের পদচারণা, নিজস্ব গোষ্ঠীতে যুথপতি হওয়ার জন্যে মুখোসের শিল্পিত বিন্যাসে নিজের অক্ষমতাকে আড়াল করে নিচ্ছি। যদি শুধুমাত্র বিজ্ঞাপনে মুখ ঢেকে শেষ হত অধ্যবসায়, কথা ছিল না। হীনমন্যতা-ঘৃণা-বিদ্বেষ সম্বল করে লোককথার শেয়াল পণ্ডিতের মতো একটা কুমিরের বাচ্চাই ঘুরিয়ে ফিরিয়ে দেখাচ্ছি। গোটা মানুষের অবয়ব কেউ চায় না; যে-সমস্ত সমস্যা এই তৃতীয় সহস্রাব্দের বিহানবেলায় কারও চিন্তার মধ্যেও নেই, তাদের কবর খুঁড়ে তুলে এনে কেবলমাত্র জাতপাত আর অস্তিত্বহীন বর্ণব্যবস্থার দোহাই দিয়ে সমাজ-পরিবেশকে কলুষিত করছি। এতে কেউ কেউ যূথপতি হতে পারছেন বটে অতি দ্রুত, কিন্তু বহুধাবিভক্ত আধা-ঔপনিবেশিক সমাজে প্রতিক্রিয়াশীল প্রতাপের তাতে পোয়াবারো। বর্ণলিঙ্গবর্গবাদী ইতিহাস থেকে প্রান্তিকায়িত জনের উচ্চারণকে যদি সমগ্রতার দ্যোতনায় পুনরাবিষ্কার করতে হয়, ঘৃণাকে যুক্তির একমাত্র আধার ও আধেয় করলে মূল উদ্দেশ্যই নষ্ট হয়ে যাবে। বিশেষত আজকের এককেন্দ্রিক বিশ্বব্যবস্থায় বৈদ্যুতিন গণমাধ্যমের অভূতপূর্ব সন্ত্রাস যখন বিশ্বপুঁজিবাদের আধুনিকোত্তর পর্যায়কে আধা-ঔপনিবেশিক সমাজের উপর চাপিয়ে দিচ্ছে—সে-সময় বর্ণবাদের পুনরুত্থান মূল লড়াইকে পিছিয়ে দেবে। নয়াবর্ণবাদী গোষ্ঠী ঘৃণাকে মৌল উপকরণ হিসেবে ব্যবহার করতে গিয়ে যে-ধরনের সাহিত্যবোধকে উসকানি দিয়ে চলেছে, তাতে সাংস্কৃতিক সংগ্রামের বারুদ যেমন নুলো-খোঁড়া-অন্ধ-বধিরদের মধ্যে হারিয়ে যাবে—তেমনি ভূলুণ্ঠিত হবে লেখার পতাকা।\nসন্দেহ নেই যে বিপন্ন এ সময়। নইলে মানুষের দুনিয়া কেন বল্মীকের স্তুপ হয়ে যাচ্ছে। কেন এত সংশয়ের কুয়াশা, এত গণ্ডির পরে গণ্ডি! যারা অন্ধ সবচেয়ে বেশি আজ কেন চোখে দ্যাখে তারা? শুধু কেন গণ্ডির গাথারচনা আর মানুষকে নানা ছলে নানা অজুহাতে কেবলই টুকরো করে আনার আয়োজন। সাহিত্যের নামে অচলায়তন আর চক্রব্যুহ গড়ে তোলা হয়েছিল বলেই তো লেখাকে আয়ুধ হিসেবে তুলে নিয়েছিলেন সত্তার উপাসকেরা। একদিকে বৈদ্যুতিন গণমাধ্যমের অজস্রতার দাপটে লেখার প্রক্রিয়াকে ভোঁতা করে দেওয়ার চেষ্টা এবং অন্যদিকে লেখার গ্রহীতাদের মধ্যে বিপুল বিভ্রান্তি তৈরির প্রয়াস। আয়ুধে যদি মরচে ধরিয়ে দেওয়া যায় কিংবা লক্ষ্যভ্রষ্ট করার ক্ষেত্র প্রস্তুত করা যায়—তাহলে বিশ্বজোড়া ফাঁদ পেতে-দেওয়া আধিপত্যবাদীদের আর পায় কে? নগদবিদায়ের লোভে যত বেশি ছোট্ট ছোট্ট বৃত্ত মেনে নিচ্ছেন লিখিয়েরা, তত বেশি লেখার তাৎপর্য মুছে যাচ্ছে। স্বপ্ন নেই, কল্পনা নেই, আত্মবিনির্মাণ। নেই। স্বপ্নশূন্য জীবনে লেখা হয় না, হতে পারে না। কারা কীভাবে স্বপ্নকে শুষে নিচ্ছে অহরহ, সেকথা যতক্ষণ বুঝতে না পারছি অন্তত ততক্ষণ জীবনের পাঠকৃতি তৈরি হবে না। আবার পাঠকৃতি মানে পাঠক। যত পাঠক তত পাঠ অর্থাৎ তত লেখার বিচিত্র বিন্যাস। এই পাঠকসত্তার উপর যদি আক্রমণ নেমে আসে, লেখাও অবধারিত ভাবে নিরালম্ব হয়ে পড়বে। একটু আগে বৈদ্যুতিন গণমাধ্যমের দাপটের কথা লিখেছি যাতে যাবতীয় সামাজিক সময় ও পরিসর মুছে যাচ্ছে। কাঁঠালের রসে আটকে যাওয়া মাছির মততা, পিঁপড়ের মতো মানুষ আজ বিনোদনের নেশায় বন্দী। কোথাও আজ পড়ার অবকাশ নেই, তাই পাঠকসত্তাও বিকশিত হতে পারছে না।\nঅথচ সম্ভাব্য পাঠকের উদ্দেশে চিরকাল লিখিয়েরা তাদের যাবতীয় আকাঙ্ক্ষা নিবেদন করেছেন। সুতরাং গত দু-তিন বছরে ওই পাঠকসত্তার অস্তিত্ব যত অনিশ্চিত হয়ে পড়েছে, লেখা থেকে তত ঝরে যেতে বসেছে আলো ও গতির সম্ভাবনা। মূল লড়াই যদিও পণ্যায়ন ও বিনোদনের সঙ্গে, সেকথা ভুলে গিয়ে আত্মহননের মাদকে রপ্ত হতে চাইছেন কোনো কোনো একদা-যোদ্ধা। বানিয়ে-তোলা পাঠকের আদলে। খুঁজতে চেয়েছেন আত্মরক্ষার প্রকরণ। কিন্তু সত্যভ্রম যেমন সত্যকে আড়াল করে, তেমনি পাঠভ্রম ঝাপসা করে দেয় পাঠকসত্তাকে। ফলে প্রাতিষ্ঠানিক অভ্যাসের ফাঁদে রুদ্ধ হয়ে পড়ে লিখনপ্রণালী। বিনোদনের সঙ্গে সামান্য আপস করতে চাইলেও লেখা পথভ্রষ্ট হতে বাধ্য। সন্দেহ নেই, এই মুহূর্তে দুরূহতম সংকটের মোকাবিলা করতে হচ্ছে লিখিয়েদের। সমস্ত প্রচলিত বিধিবিন্যাস ও আকরণ ভেঙে নিজের লিখনবিশ্ব নিজেরাই যদি তৈরি করতে না পারেন, তাহলে পাঠভ্রমে আত্মবিস্মৃত হওয়াই ভবিতব্য। অতএব প্রতিটি পরবর্তী মুহূর্তকে চিনে নিতে হচ্ছে পূর্ববর্তী মুহূর্তের সঙ্গে দ্বিরালাপে; বয়নে-অন্তর্বয়নে সময় ও পরিসরকে গেঁথে নিতে হচ্ছে নিরন্তর প্রশ্নের উত্থাপন করে। প্রতাপের কৃৎকৌশলকে প্রতিহত করার জন্যে যিনি নিয়ত প্রস্তুত নন—তাকে সাম্প্রতিক বারুদপ্রহরে লিখিয়ের পদবি দেওয়া যায় না।\nকিন্তু এতে কি জোরালো কূটাভাস তেরি হল না? ছোট-সেজো-মেজো-বড় প্রকাশনাসংস্থা থেকে ফিবছর গদ্যে-পদ্যে এত হরেকরকম বই বেরোচ্ছে যখন, সাহিত্যের হাটে তো পশরার বাড়বাড়ন্ত। বিচিত্র হরফে বিচিত্র বিষয় ঝলমল করছে; শহরে নগরে বইমেলায় ভিড়ও তো উপচে পড়ছে। বছর বছর পুরস্কার শিরোপা বিলি হচ্ছে। খেলার নিয়ম অনুযায়ী সাহিত্যের গ্রিনরুমে অঢেল ব্যস্ততা এখন, ফলে মূল মঞ্চে কুশীলবদের আনাগোনা যন্ত্রবৎ। সাহিত্য যেন বাজিকরের পুতুলখেলা। কেবল প্রতিযোগিতার রীতিমাফিক পোেষাক পাল্টানো আর শরীর মোচড়ানো চলছে। সংখ্যার বিচারে নির্ধারিত হচ্ছে উৎকর্ষ। বিজ্ঞাপনে-বিজ্ঞাপনে ক্রেতাদের বিভ্রান্ত করে বাজার ফুলে-ফেঁপে উঠছে। পাঠক হয়ে পড়ছেন বিমূর্তায়িত। একটি পাঠে ফুরিয়ে যাচ্ছে প্রয়োজন কেননা বিনোদনের ধর্মই এমন। তাৎক্ষণিক দাবি মেটানোর পরে তার দাম কানাকড়িও নয়। কিন্তু বাজার সচল রাখার জন্যে সর্বদা বর্তমান কালে থাকতে হয় পণ্যের যোগানদারদের। কেননা অতীত হওয়া মানে সর্বনাশ, দৃশ্যের অতীত মানে মনোেযোগের বাইরে চলে যাওয়া। ভোক্তাদের সঙ্গে চিরকাল অবিশ্বাস ও অনাস্থার সম্পর্ক যোগানদারের। দৃঢ় ভিত্তিতে সম্বন্ধ গড়ে ওঠে না বলে ডোক্তাও অনবরত বাহারে নতুন খোঁজে। যোগানে ঘাটতি হলে তার অভ্যাসে ছেদ পড়ে, তখন সে যায় অন্য চটকদার বিপণিতে। এমন পরিস্থিতিতে সাহিত্যিক হয়ে পড়েন দক্ষ ফেরিওয়ালা, নিজেকে সওদা করে বেড়ান তিনি এক হাট থেকে অন্য হাটে। স্বভাবত সেখানে টেক্সট নেই, নেই কনটেক্সট, নেই টেক্সচ্যুয়ালিটি। নেই পাঠ, নেই পাঠকসত্তা। এই যখন সাহিত্যের প্রাতিষ্ঠানিকতা, কেনাবেচার নিয়মতন্ত্রে বাঁধা রচনাকুশলতা-পরিশীলন মানে মিথ্যার বুদ্বুদপুঞ্জ। সুতরাং নিয়মের জাল ছিড়েই কেবল জেগে উঠতে পারে জীবন-ঘনিষ্ঠ লিখনপ্রণালী। এমন লেখা চাই আমাদের যা প্রতাপের কুটিকে মেনে নেয় না, পণ্যায়ন ও বিনোদনের মাদককে যা হেলায় প্রত্যাখ্যান করে।\nকোথায় পাব তারে, সেই মনের মতো লেখাকে, যা চালাকি দিয়ে ভোলাতে চাইবে! আধুনিক কিম্বা আধুনিকোত্তর প্যাচ-পয়জার দিয়ে যা জীবনবাসনায় অন্তর্ঘাত করবে। জ্ঞানপাপীদের ভিড় যখন প্রগলভ হয়ে ওঠে, বয়ান তখন জেনে-শুনে আত্মহননের গোলকধাঁধায় হারিয়ে যায়। কীভাবে এই ক্ষতিকর প্রবণতার বিরুদ্ধে গভীর প্রতিরোধ জাগিয়ে রাখা সম্ভব, তা হাতে-কলমে দেখিয়ে গেছেন কবি জীবনানন্দ দাশ। আপাত-বন্ধুত্বের দাবিতে যাঁরা তাঁকে ‘মধুর অবসাদের ক্লান্তি’ বা ‘নির্জনতম কবি'র খাঁচায় বন্দী করতে চেয়েছিলেন তাদের হতচকিত ও বিক্ষুব্ধ করে জীবনানন্দ ওই খাঁচা ভেঙে ফেলেছেন। সাতটি তারার তিমির’ পর্যায় থেকে নিরন্তর আত্মবিনির্মাণ করে তিনি কবিতার প্রতিবেদনকে সমস্ত সাহিত্যিক চাতুর্য ও পূর্বনির্ধারিত সিদ্ধান্ত থেকে মুক্তি দিয়েছেন। বাঙালি পাঠকের জন্যে এই জরুরি সংকেত তিনি পৌছে দিয়েছেন যে লেখা প্রতিটি মুহূর্তে সজীব ও নতুন কারণ তা অনায়াসে আত্মগত অভ্যাসের বিরুদ্ধে দাঁড়াতে পারে। কিন্তু জীবনানন্দ-পরবর্তী কবিদের মধ্যে সূচনার বিনির্মাণ প্রবণতা ক্রমশ পুনরাবৃত্তির চোরাবালিতে তলিয়ে গেছে। কেননা বিশেষ প্রকরণ ব্যবহার করে পাঠকদের মধ্যে গৃহীত হওয়ার পরেই অবধারিত ভাবে কবিদের মধ্যে দেখা গেছে অভ্যাস-ভাঙার অনীহা। শক্তি চট্টোপাধ্যায়ের ভাষায় বর্ণনার মতো বিশদ বেঁধানো সাতপাকে’ সেইসব কাব্যপ্রয়াস থেকে অগোচরে নির্বাসিত হয়েছে কবিতা। কৃত্তিবাস-পর্যায়ে তাই প্রতিশ্রুতির অভাব নেই; কিন্তু অভ্যাসের প্রাতিষ্ঠানিকতা শেষ পর্যন্ত সমস্ত কিছুকে পণ্যলোভন করে তুলেছে। সুনীল গঙ্গোপাধ্যায়, শক্তি চট্টোপাধ্যায়, শরৎকুমার মুখোপাধ্যায়, তারাপদ রায়দের ব্যবসায়িক সাফল্যে তারতম্য থাকলেও তাদের লিখনপ্রণালীর জ্যামিতিক ছক অনুসরণ করতে গিয়ে আত্মঘাতী হয়েছে উত্তর-প্রজন্ম। উৎপলকুমার বসু, বিনয় মুজমদার, অলোকরঞ্জন দাশগুপ্ত, শঙ্খ ঘোষ এঁদের চেয়ে ভিন্নপথগামী যেহেতু সাহিত্যকর্ম ও জীবন্ত লেখার স্পন্দন সম্পর্কে তাদের প্রখর সচেতনতা রয়েছে। আবার কৃত্তিবাস ঘরানার ঠিক পরবর্তী পর্যায়ের কবিরা সুচিন্তিতভাবে কবিতার প্রাকরণিক ও অন্তর্বস্তুগত শৃঙ্খল ভাঙতে চাইলেন। কিন্তু শামসের আনোয়ার-ভাস্কর চক্রবর্তী-দেবারতি মিত্রদের কোনো নির্দিষ্ট ভাবকেন্দ্র ছিল। ফলে শেষ পর্যন্ত নেতির রিক্ততা তাদের লেখাকে গ্রাস করেছে। সত্তরের জলবিভাজন রেখা পেরিয়ে এসে কবিতার প্রতিবেদনে যাঁরা সময়ের সূক্ষ্ম ও তীব্র দ্যুতিময় অবয়ব ফুটিয়ে তুলতে চাইলেন, তাঁদেরও কারো কারো রৈখিক ভাঙার আয়োজন মাঝপথে শিথিল হয়ে গেল। পার্থপ্রতিম কাঞ্জিলাল, মৃদুল দাশগুপ্ত, রণজিৎ দাশ, অমিতাভ গুপ্তদের লিখনপ্রণালীতে মহানাগরিক দ্বিধা, সংশয়, আত্মদ্রোহ, প্রাকৃতায়ন অসামান্য বহুস্বরিকতার সম্ভাবনা জাগিয়েও তাই ক্রমশ স্তিমিত হয়ে পড়েছে।\nপ্রশ্ন হল, কেন? যাঁদের নাম লিখেছি এবং যাদের নাম লেখা হয়নি—এঁদের দ্বারা জীবনানন্দের আত্মবিনির্মাণ কেন ঈপ্সিত মাত্রায় গৃহীত ও ব্যাখ্যাত হল না? জনপ্রিয়তার সহজ পথ এড়িয়ে, এমন কি, প্রতিকূল পাঠ-পরিবেশ সত্ত্বেও, যিনি দুর্মূল্য ভাবমূর্তির অধিকারী হয়েছিলেন—সেই কবি কত অক্লেশে ওই ভাবমূর্তি নিজেই ভেঙে দিলেন। এর মানে আত্মপ্রতিষ্ঠানে হাতুড়ির প্রথম আঘাতটি স্বয়ং কবিকে করতে হয়। সাহিত্যের জটাজাল ভেদ করে লেখার গঙ্গা কেবলমাত্র তখনই নেমে আসে তৃষ্ণার্ত জমিতে। এরই অন্য নাম হল নিরবচ্ছিন্ন বিনির্মাণ। এই প্রক্রিয়া যখন সচল থাকে, মনের উপনিবেশীকরণ কার্যকরী প্রতিরোধের মুখোমুখি হয়। তৃতীয় বিশ্বের বাসিন্দা হিসেবে মৃত্যুশাসিত জীবন থেকে আমাদের পাঠকৃতি আহরণ করতে হয় বলে প্রতিটি পর্যায়ে বাস্তবকে রূপক আর রূপককে বাস্তব হয়ে উঠতে দেখি। এই দেখা যার মধ্য দিয়ে জেগে ওঠে, তাকেই বলি লেখা। এই দেখাতে পাঠকের সঙ্গে লিখিয়ের মনোমৈত্রী গড়ে ওঠে। তৃতীয় বিশ্বের প্রান্তিকায়িত মানুষ এই মৈত্রী সংগঠনের জন্যে যাবতীয় প্রাতিষ্ঠানিক অভ্যাস বিনির্মাণ করে। যিনি কবিতায় ও আখ্যানে এই প্রক্রিয়ার প্রতিবেদনকে তুলে ধরেন, তিনি আসলে সাংস্কৃতিক রাজনীতির আয়ুধ শানিত করে তোলেন। অতএব কোনো প্রচলিত বান্ধ বা উচ্চারণকে অস্বীকার করা মানে ধারণাগত অভ্যাস প্রত্যাখ্যান করে সজীব নতুনের প্রতিষ্ঠা। অজিত চৌধুরীর সাম্প্রতিক দেরিদা-ভাষ্যে তৃতীয় বিশ্বের বৌদ্ধিক দৃষ্টিকোন ব্যক্ত হয়েছে তাই: ‘deconstruction is production of meanings out of meanings by inverting the hierarchy of words/concepts withinatext—its interior inaudible voice made loud.’ (১৯৯৭: ৪)। শুধু লক্ষ রাখতে হয় এইটুকু, প্রতিবেদন থেকে কোনো অজুহাতেই যেন মানুষ নির্বাসিত না হয়। সময়ের উত্তাপে কবিতার ভাষা, আখ্যানের অন্তর্বয়ন ঝলসে যেতেই পারে। নন্দনের মাত্রাবোধও রূপান্তরিত হতে পারে মুহুর্মুহু। কিন্তু তাতে লেখার সজীবতাই তো আরও তীক্ষ্ণ হওয়ার কথা; সাহিত্যের প্রাতিষ্ঠানিক চরিত্রকে প্রত্যাঘাত করার কথা। উল্টো ঘটনা যদি ঘটে, বুঝতে হবে, গোড়ায় গলদ রয়ে গেছে কোথাও।\nসময় অবিভাজ্য। তবু বর্তমানের সত্তাতত্ত্ব আর জ্ঞান ও প্রতাপের যুগলবন্দি ওই সময় থেকে নানা তাৎপর্য নিঙড়ে নিচ্ছে। লেখা ততক্ষণ জীবন্ত থাকে যতক্ষণ তাৎপর্য সন্ধানের জন্যে সংগ্রামের মধ্য দিয়ে এগোয়। জয় গোস্বামীর উচ্চারণে ‘আমরা যা করি ব্রহ্ম তা-ই আজ ব্রহ্ম তা-ই আজ ব্রহ্ম তা-ই’ আসলে সময়মথিত উচ্চারণ। তার ‘উন্মাদের পাঠক্রম’ বা ‘ভূতুম ভগবান’-এর মধ্যে আত্মবিনির্মাণের তাগিদ প্রবল বলেই বাচনের প্রাতিষ্ঠানিকতা ভেঙে দিতে পেরেছিল ওই সংকলন দুটি। কিন্তু স্বরচিত অভ্যাসের মোহিনী মায়া অনতিক্রম্য হয়ে রইল বলে ‘আজ যদি আমাকে জিগ্যেস কর’ গেছে লেখার বিপ্রতীপে। জয়দেব বসু বা সুবোধ সরকারের ক্ষেত্রেও একই ব্যাপার ঘটেছে। রাহুল পুরকায়স্থ বা তরুণতর কবিদের মধ্যে কজন সাহিত্যের সর্বগ্রাসী মায়াবী ফাদ থেকে নিজেদের বাঁচাতে পারছেন? কজন লিখতে পারছেন: ‘ভাঙন পিছন থাক, সম্মুখে নির্মাণ’? বাংলার বিপুল লিখনবিশ্বে শামসুর রাহমান-আল মাহমুদ-রফিক আজাদ-মোহম্মদ রফিক-নির্মলেন্দু গুণদের মধ্যেও কি অভ্যাসের প্রাতিষ্ঠানিকতা তাঁদের বৈচিত্র্য ও অগ্রগতিকে স্তিমিত করে দেয়নি? খোন্দকার আশরাফ হোসেন-ফরিদ কবির-জিললুর রহমান-মাসুদ খান-তুষার গায়েন-মোস্তাক আহমেদ দীন-দের মতো আরও কিছু তরুণতর কবিদের মধ্যে যদি লেখার বিদ্যুৎচমক লক্ষ করি, তাহলে, বুঝতে হবে, এঁরা আত্মবিনির্মাণে তৎপর রয়েছেন। কথাকারদের মধ্যে কমলকুমার মজুমদার একথা সবচেয়ে ভালো জানতেন বলে ভাষাকে আক্রমণ করেই ভাষাকে বাঁচাতে চেয়েছেন। তৃতীয় বিশ্বের সাংস্কৃতিক রাজনীতিতে সংগঠিত তার লিখনবিশ্ব; অতীত ও বর্তমানের প্রতিবেদনকে তাই বারবার পুনর্গঠন করেছেন তিনি। অন্তর্জলী যাত্রা’, ‘খেলার প্রতিভায় বিচূর্ণিত হয়েছে সাহিত্যের প্রাতিষ্ঠানিক আয়তন, দ্যুতিমান হয়ে উঠেছে লেখার আকাশ ও জমি।\nপণ্যসাহিত্যের উদ্ধত সন্ত্রাসকে যাঁরা হেলায় তুচ্ছ করেছেন, তাঁরাই বাচনিক সংস্কারের ঘেরাটোপ ভেঙে হয়ে উঠেছেন প্রতিস্রোতপন্থী। হয়তো তৃতীয় বিশ্বের সাংস্কৃতিক রাজনীতি তাদের বিনির্মাণে সর্বদা স্পষ্ট হয়ে ওঠেনি। তবু প্রাতিষ্ঠানিক সাহিত্যের বিপরীত মেরু আবিষ্কার করার চেষ্টা যথেষ্ট গুরুত্বপূর্ণ। জ্যোতিরিন্দ্র নন্দী, অমিয়ভূষণ মজুমদার, সৈয়দ ওয়ালীউল্লাহ, সন্দীপন চট্টোপাধ্যায়, দীপেন্দ্রনাথ বন্দ্যোপাধ্যায়, মহাশ্বেতা দেবী, অসীম রায়, সুবিমল মিশ্র, রমানাথ রায়, সুবিমল বসাক, দেবেশ রায়, হাসান আজিজুল হক, আখতারুজ্জামান ইলিয়াস সৈকত রক্ষিত, নবারুণ ভট্টাচার্য, রবিশংকর বল, কাজল শাহনেওয়াজ—এইসব নাম প্রমাণ করে যে সাহিত্যের কোলাহলমুখর হাটের একচেটিয়া আধিপত্য সত্ত্বেও এবং প্রতিস্রোতের মধ্যে নানা দুর্বলতা এবং স্ববিরোধিতা-কূটাভাস থাকলেও লেখা জীবন্ত আছে, জীবন্ত থাকবেও। এর কারণ,প্রতাপের দ্রুকুটি দিয়ে সাহিত্য নামক অচলায়তন যখন পরাজিত ও টুকরো মানুষের সমাবেশকে নিরঙ্কুশ করে তুলছে—সে-সময় লেখা বয়ে যাচ্ছে নতুন খাতে। শক্তি চট্টোপাধ্যায়ের ‘ভাত নেই পাথর রয়েছে’ সংকলনে ‘সময় হয়েছে’ কবিতাটি ওই নতুন খাতের সংকেতে ঋদ্ধ। কবি সেখানে লিখছেন:\n‘সুন্দরের হাত পড়ে অগ্নি ও সমিধে\nসে হাত বাড়ায় চারিদিকে\nলোপ অগ্নির মতো সে হাত বাড়ায় চারিদিকে\nহাতে ও জিহ্বায় চায় বাগানের ফুল\nগভীর, বিষন্ন, কালো-মানুষের ফুল\nসমস্ত, সমস্ত, সব!’\nএই ব্যাখ্যাতীত বাচন (যেমন:‘সমস্ত, সমস্ত, সব’) অশ্মীভূত সাহিত্যে সম্ভব নয়, রক্তপ্রবাহে স্পন্দিত লেখায় সম্ভব। দৃষ্টান্ত আরও অনেক তুলে ধরা যায়। তবে শক্তির উদাহরণ বিশেষ তাৎপর্যপূর্ণ; কারণ, আলো ও ছায়া, গতি ও স্থিতির দ্বন্দ্বে আকীর্ণতার কবিসত্তা। যখনই প্রাতিষ্ঠানিক রচনা-অভ্যাসে তিনি পিছলে পড়েছেন, পুনরাবৃত্তির চোরাবালি তাকে গ্রাস করেছে। কবিত্বের শশাচনীয় অবসাদ শক্তিকে আক্রমণ করেনি কেবল, তার সমসাময়িক ও পরবর্তী কবিদের ধারাবাহিকভাবে সংক্রামিত করেছে। প্রতিষ্ঠানের বিষবীজাণু সাফল্যের ডেলিরিয়ামে তাদের আচ্ছন্ন করেছে যত, ততই তারা লেখার সজীবতা সম্পর্কে উদাসীন হয়ে উঠেছেন। ফলে অন্ধের দ্বারা নীয়মান অন্ধের মিছিল দীর্ঘ থেকে দীর্ঘতর হয়েছে কেবলই। কৃত্তিবাস-পরবর্তী কবিদের মধ্যে ভাস্কর চক্রবর্তী আরেকটি গুরুত্বপূর্ণ নাম। যতক্ষণ দ্রষ্টা চক্ষুর অবিরল উন্মোচন, ততক্ষণই কবিতার শিল্পসংবিদ অক্ষুন্ন। যে-মুহূর্তে নিজস্ব বান্ধের মায়ায় নিজেই মুগ্ধ হতে শুরু করেছেন, লেখায় ফুটে উঠেছে অবসাদের চিহ্ন। ’রাস্তায় আবার’ সংকলনে ‘হে জীবন’ কবিতায় ভাস্কর যেন বুঝিয়ে দিয়েছেন, কত সাবলীলভাবে জন্ম নেয় লেখা:\n‘ছুঁয়ে যাই দগ্ধ বাড়িগুলো\nছুঁয়ে যাই মানুষের মুখ\nছুঁয়ে যাই শান্ত ঘণ্টাধ্বনি\nছুঁয়ে যাই সহস্র অসুখ।\nছুঁয়ে যাই তোমার দুচোখ\nছুঁয়ে যাই হারমোনিয়াম\nছুঁয়ে যাই ব্যর্থ এ জীবন\nহে জীবন তোমাকে প্রণাম!’\nতবে, সময়ের লেখা ও সাহিত্যের টানাপোড়েন এবং প্রাতিষ্ঠানিক অবস্থানের কাছে লিখিয়ের আত্মসমর্পণে সাহিত্যিকের কিংবদন্তিতুল্য উত্থান সবচেয়ে ভালো ধরা পড়েছে জয় গোস্বামীর মধ্যে। এমন সম্ভাবনা যেমন বিরল ছিল, তেমনি এমন বিপুল অপচয়ও দেখা যায় না। বহু স্মরণীয় লেখার উদগাতা হয়েও জয়, নিজেরই কবিতার ভাষায়, প্রাতিষ্ঠানিক প্রতাপের সংঘে ‘দুগ্ধপোষ্য’ সাহিত্যিকে পরিণত হয়েছেন। তার সাম্প্রতিক রচনাপুঞ্জ অপচয়ের অভ্রান্ত দৃষ্টান্ত। অথচ ‘উন্মাদের পাঠক্রম’-এর ‘সৎকার গাথা’র মতো অসামান্য লেখা জয়ের কাছেই পেয়েছি আমরা:\n‘আমরা সেদিন আগুনের নদী থেকে\nতুলে আনলাম মা-র ভেসে যাওয়া দেহ\nসারা গা জ্বলছে বোন তোর মনে আছে\nদীর্ঘ চক্ষু, রোঁয়া-ওঠা ঘাড় তুলে\nএগিয়ে এসেছে অভিজ্ঞ মোড়লেরা\nবলেছে—‘এ সভা বিধান দিচ্ছে, শোনো—\nদাহ করবার অধিকারী নয় এরা।’\nকাঁধ মা-র দেহ, উপরে জ্বলছে চাঁদ\nপথে পড়েছিল চুন লবণের খাদ\nআমার আঙুল খসে গেছে, তোর বুক\nশুকিয়ে গিয়েছে তীব্র চুনের ঝাঁঝে\nআহার ছিল না, শৌচ ছিল না কারো\nআমরা ছিলাম শববাহনের কাজে\nপূর্বদিকে সাদা করােটি রঙের আলাে\nপিছনে নামছে সন্ধ্যার মতাে ঘাের\nপৃথিবীর শেষ শ্মশানের মাঝখানে\nবসে আছি শুধু দুই মৃতদেহ চোর’\nপাঠকের দুর্ভাগ্য, জয় এখন সর্বার্থসাধক সাহিত্যিক হওয়ার জন্যে পণ্যায়নের বিধিবিধান মেনে নিয়েছেন।\nবস্তুত ঠগ বাছতে গেলে গাঁ উজাড় হয়ে যাবে। ভারতীয় উপমহাদেশ যখন তার সমস্ত সামন্ততান্ত্রিক পিছুটান ও আধা-ঔপনিবেশিক প্রাপ্তির লােভ নিয়ে পুঁজিবাদী রূপান্তরের গন্তব্যহীন যাত্রায় প্ররােচিত হচ্ছে—বাঙালি লিখিয়েদের কাছে অপ্রতিরােধ্য হয়ে উঠেছে প্রতাপের স্নেহধন্য হওয়ার বাসনা। ‘পাখিতীর্থদিনে’ সংকলনে গ্রথিত ‘মানুষ’ কবিতায় মাসুদ এই বাস্তবের প্রতিবেদন তুলে ধরেছেন এভাবে:\n‘প্রভুর সর্বশেষ মুখভঙ্গি\nখুব ম্রিয়মান হয়ে ধরা দেয় প্রভুর দূরনিয়ন্ত্রণী সংকেত\nএখন এতােটা দূরেও প্রাক্তন।’\nস্বাধীন অস্তিত্ববিহীন মানুষ কবির কাছে প্রতিভাত হয় প্রাণিশূন্য নদীচরে নির্বাসিত একটি বেড়াল। কালাে ও নিঃসঙ্গ’ হিসেবে। দূরনিয়ন্ত্রণী সংকেতে তার যাবতীয় ক্রিয়া-প্রতিক্রিয়া নির্ধারিত হচ্ছে। সুতরাং আজকের লেখা এই নয়া-ঔপনিবেশিক বিপন্নতার বার্তা পৌঁছে দেওয়ার দায় গ্রহণ না করে পারে না। রণজিৎ দাশ, মৃদুল দাশগুপ্তের লেখা এই দায়িত্ব বহন করে বলে সাহিত্যিক অভ্যাস ও আকরণকে সার্থক প্রতিস্পর্ধা জানাতে পারছে। পাঠকের কাছে পৌছে দিচ্ছে অজেয় চেতনা ও বিকল্প গ্রন্থনার সংকেত। মাসুদ খানের ‘টানেল’ কবিতায়ও তেমনি সংকেত পাই যা কিনা লেখার গৌরব সম্পর্কে নতুন ভাবে আমাদের অবহিত করে তােলে:\n‘টানেল যে হল বিকল্প মৃত্যুর\nহারানাে মানুষ টানেল লুকিয়ে ফেলে;\nঈশ্বর নেবে গণিতের আশ্রয়\nসবাই ফিরেছে, ফেরেনি একটি ছেলে।\nটানেল জানে না এসব কাহিনী হাবা\nবােঝে না যে গতি, রক্তের চলাচল\nশুনছাে টানেল, ভূতলপৃষ্ঠে জাগে\nলুপ্ত মানুষ খুঁজবার কোলাহল।\nমৃত্যুতে নয়, টানেলে ঢুকবে এক\nস্মরণকালের বিব্রত মৌমাছি\nআগুন অসুখ দুই হাতে সব খায়\nপাক থেকে ওঠা, ক্ষিপ্ত সব্যসাচী।’\nএই যে ‘লুপ্ত মানুষ খুঁজবার কোলাহল’, তা প্রাতিষ্ঠানিক সাহিত্যে নেই; মৃত্যু থেকে জীবনে পৌঁছানোর জন্যে কোনো গোপন সুড়ঙ্গপথ আবিষ্কার করার তাগিদও তার থাকে না। এই পথের পাথেয় সংগ্রহ করে শুধুমাত্র লেখা।\nএই নিবন্ধের সূচনায় আত্মদ্রোহের প্রদর্শনীতে কন্টকিত বাংলা সাহিত্য জুড়ে লক্ষ করেছিলাম চোরাবালির প্রসার আর ঢোলবাদ্যের কসরত। আশঙ্কা জেগেছিল, লেখা হয়তো নেই কোনোখানে। কেননা প্রাতিষ্ঠানিক ঔদ্ধত্য সত্য উৎপাদন করে না কেবল, ভালো-মন্দ সার্থক-ব্যর্থ প্রচারযোগ্য-হননযোগ্য ইত্যাদি লেবেলও এঁটে দেয়। কিন্তু এই স্বৈরতন্ত্রী পীড়ন যদি শেষ সত্য হয়, পূর্ববর্ত্ত অনুচ্ছেদের বক্তব্যকে ফাপা আশাবাদ ছাড়া আর কিছুই বলা যাবে না। কিন্তু তা তো নয়। সমান্তরাল অপর হিসেবে লেখার অস্তিত্ব ছিল, আছে এবং থাকবে। কেননা পীড়ন যেখানে বেশি তীব্র, প্রতিরোধও সেখানে তত অনিবার্যভাবে উপস্থিত। এমন যদি না হত, ‘মানুষ’ কথাটা চিরদিনের মতো অর্থহীন হয়ে পড়ত। তবে, সাম্প্রতিক পরিস্থিতিতে লেখাকে কেবল সারস্বত আকাঙ্ক্ষা বা বৌদ্ধিক চর্যা হয়ে থাকলে চলবে না। আক্রমণ যখন সার্বিক, প্রতিরক্ষা ও প্রত্যাঘাতকে একই ভাবে সার্বিক হতে হচ্ছে। কোনো আভিজাত্য অর্জনের জন্যে নয়, লেখাকে প্রস্তুত হতে হচ্ছে অসম যুদ্ধে নেমে পড়ার জন্যে। চক্রব্যুহে অভিমন্যু যতখানি একাকী ছিল, তার চেয়ে বেশি নিঃসঙ্গ আজকের লিখিয়ে-যোদ্ধা। কারণ, ভাষা-প্রকরণ ভাষা-চরিত্র ভাষা-অনুষঙ্গ—সব কিছুকে সন্দেহ করে, পরখ করে, অন্তর্ঘাত করে সমাপ্তিবিহীন সম্ভাবনার উপকূল খুঁজে চলেছেন তিনি। এ প্রসঙ্গে সুবিমল মিশ্র ‘সত্য উৎপাদিত হয়’-এর প্রতিবেদনে (১৯৯৭: ২১) খুব গুরুত্বপূর্ণ কথা লিখেছেন: ‘গেরিলা শব্দ প্রয়োগ একজন লেখক-কর্মীকে প্রলেতারিয়েত করে তোলে এবং অবশ্যই পরিমাণগত ভাবে, ইনটেলেকচুয়াল আভিজাত্যের বিলোপ সাধন করে। কেননা সে মনে করে হিংসা, অপরাধ ও ধ্বংসাত্মক কার্যকলাপ এসব আসলে এখনকার এই পৃথিবীতে শান্তি শৃংখলা এবং স্বাভাবিকতার সমার্থক শব্দ। আস্তে আস্তে সে এইভাবে ফাস করে দিতে তাকে এই সভ্যতার লগ্নি ও সঞ্চয়ের লুকানো খেলাগুলি, আপাতভাবে...’!\nলেখা তাহলে গেরিলাযুদ্ধ। হ্যাঁ, নিশ্চয় তাই। কারণ, স্থিতাবস্থার শৃঙ্খলকে পোক্ত করার যাবতীয় আয়োজন যখন করতে থাকে সাহিত্যের ছদ্মবেশে আবৃত উৎপীড়ক প্রাতিষ্ঠানিকতা, তখন অবক্ষয় ও বিকারের বিপক্ষে স্পষ্ট দাঁড়াতে পারাই মনুষ্যত্বের অভিজ্ঞান। কোনো সংশয় নেই যে ভয়াবহ ও নির্লজ্জ এই ‘বাণিজ্যযুগে ভাষার রহস্যময়তাও পণ্য আর পণ্যধর্মিতায় আর যাই থাক, কোনো রহস্য থাকে না’। অতএব কবিতায়, আখ্যানে বাণিজ্যিকতার বিরুদ্ধে প্রতিবাদ মানে সাংস্কৃতিক রাজনীতিতে আধিপত্যবাদীদের চক্রান্ত প্রত্যাখ্যান করা। ভেড়ার পালের মতো ভিড়ে মিশে না গিয়ে মেরুদণ্ডী প্রাণী হিসেবে মিথ্যা ও প্রতারণার বিরুদ্ধে রুখে দাঁড়ানো। এর নাম লেখা, এর নাম তাৎপর্যের জন্যে যুদ্ধ।\n'https://bn.wikisource.org/w/index.php?title=সময়_অসময়_নিঃসময়/আমাদের_এই_লিখনপ্রণালী&oldid=1668738' থেকে আনীত\nএই পাতা শেষ সম্পাদিত হয়েছে ০৬:৫৭টার সময়, ১১ ফেব্রুয়ারি ২০২২ তারিখে।


গানের মধ্যে দিয়ে বলতে চাই, তোমরা কেউ একা নয়! : জোনিতা গান্ধি Singer Jonita Gandhi Interview | entertainment -\nHome Bengali News গানের মধ্যে দিয়ে বলতে চাই, তোমরা কেউ একা নয়! : জোনিতা গান্ধি...\nগানের মধ্যে দিয়ে বলতে চাই, তোমরা কেউ একা নয়! : জোনিতা গান্ধি Singer Jonita Gandhi Interview | entertainment\nকীভাবে শুরু হল এই জার্নি? কতটাই বা নিজেকে মেলে ধরতে চান জোনিতা ৷ একান্ত সাক্ষাৎকারে উঠে এল সব…\n#মুম্বই: ইন্টারনেটে জোনিতা গান্ধি সার্চ করলেই বেরিয়ে পড়বে কোক স্টুডিও, মিক্সটেপ, প্রচুর সিঙ্গল ৷ লাইকের সংখ্যায় সবাইকে একেবারেই তাক লাগিয়েছেন জোনিতা ৷ তাঁর গাওয়া গান এখন সবার মুখে মুখে ৷ কীভাবে শুরু হল এই জার্নি? কতটাই বা নিজেকে মেলে ধরতে চান জোনিতা ৷ একান্ত সাক্ষাৎকারে উঠে এল সব…\n১) কোক স্টুডিও, মিস্কটেপ, ইউটিউব সিঙ্গল এবং জোনিতা গান্ধি ৷ আপনি তো ইন্টারনেটের কোণায় কোণায় ছড়িয়ে রয়েছেন ৷ এই জার্নিটা কেমন লাগছে?\nজোনিতা: প্রথমেই ধন্যবাদ জানাবো, খুব সুন্দর করে আমার জার্নিটা আপনি বলেছেন ৷ আর নিজেকে ইন্টারনেটের কোণায় কোণায় পাওয়ার ব্যাপারটা আমাকে আপ্লুত করেছে৷ আমি সত্যিই খুবই লাকি ৷ শুরু থেকে আজ পর্যন্ত এই জার্নিটা স্বপ্নের মতো ৷ দারুণ দারুণ মানুষের সঙ্গে কাজ করেছি ৷ অনেক কিছু শিখেছি ৷ আর সেই শিক্ষা নিয়েই এগিয়ে যাচ্ছি৷ এটা আমার কাছে বড় পাওনা ছাড়া আর কিছুই না ৷ সবচেয়ে অবাক হই, ছোটবেলা থেকে যে সব রিয়্যালিটি শো দেখে বড় হয়েছি, এখন সেরকমই এক রিয়্যালিটি শোয়ের মেন্টার আমি ! সত্যিই গোটা বিষয়টা আমার কাছে স্বপ্নের মতো ৷\n২) সম্প্রতি আপনার ক্রিসমাস রীতিমতো ভাইরাল, তারপরেই অর্জুনের সঙ্গে নতুন সিঙ্গল…\nজোনিতা: হ্যাঁ, আমাকেও অনেকে বলেছে আমার ক্রিসমাস গানটি নাকি দারুণ পপুলার হয়েছে ৷ প্রথমেই সবাইকে এর জন্য ধন্যবাদ জানাই ৷ আসলে, আমার অনেক দিন ধরেই ইচ্ছে ছিল চলে আসা ক্রিসমাস গানটিকে নিয়ে কিছু করার ৷ তাই চেন্নাই দুই শিল্পী ডেভিড জোসেফ ও অলোক মেরউইনকে সঙ্গে নিয়ে বানিয়ে ফেললাম ৷ একেবারে আমাদের মতো করেই তৈরি করলাম এই ক্রিসমাস গানটি ৷\nঅর্জুন আমার অনেক দিনের বন্ধু ৷ বহু কাজ করেছি আমরা একসঙ্গে ৷ তবে ‘কৌন তুঝে’ সিঙ্গলটা একেবারে অন্য ভাবনা থেকে আনা ৷ আমরা আসল গানটি থেকে কিছুটা অংশ নিয়ে বাকিটা নিজেদের মতো করে তৈরি করেছি ৷ নতুন শব্দে, নতুন সঙ্গীতের মধ্যে নতুন রকমের করতে চেয়েছিলাম ৷ আর এর পিছনে উদ্দেশ্য ছিল একটা ৷ এই গানটি সেই সব মানুষদের জন্য যাঁরা মানসিক অবসাদে ভুগছেন ৷ তাঁদেরকে এই গানের মধ্যে দিয়ে বলতে চাই, তোমরা কেউ একা নয় !\n৩) টরোন্টোতে বড় হওয়া ৷ ছোটবেলা থেকে সঙ্গীতকে কীভাবে পেয়েছেন?\nজোনিতা: আমার বড় হওয়াটা একেবারেই টরোন্টোতে ৷ ভারত থেকে অনেকটাই দূরে৷ তবে আমার বাড়ির ভিতরের পরিবেশ, সেটা কখনও বুঝতে দেয়নি ৷ আমাদের বাড়িতে ছোট থেকেই শুনেছি পুরনো হিন্দি ছবি থেকে হালফিলের বলিউডি গান বাজতে ৷ এছাড়াও, আমার বাবা একজন শিল্পী, পেশায় নয়, নেশায় ! বাবা বন্ধুদের নিয়ে একটা ব্যান্ডও খুলেছিল, যার গানের মহড়া আমাদের বাড়িতে হতো ৷ বলতে পারেন, এভাবেই ধীরে ধীরে সঙ্গীত আমার মনে জায়গা করে নিয়েছিল ৷ তাছাড়াও আমি শাস্ত্রীয় সঙ্গীত শিখেছি ৷ পাশ্চাত্য সঙ্গীতের প্রতিও আমার প্রথম থেকেই আলাদা আগ্রহ ছিল ৷ এভাবেই গান এবং সুরে এসে পড়লাম ৷\n৪) ভাইরাল হওয়া, লাইকস, ডিজলাইক, ভিউয়ের নাম্বার ! এতে আপনি কি বিচলিত হন?\nজোনিতা: দেখুন, বিচলিত হয়নি ৷ তবে কোথাও গিয়ে একটা চিন্তা কাজ তো করে একেবারে যে বিষয়টি নিয়ে ভাবি না, তা নয় ৷ কারণ, এগুলোর পিছনে আমার পরবর্তী কাজটা কেমন হওয়া উচিত তা প্রভাব ফেলে ৷ তাই এই বিষয় গুলোকে নিয়ে দুশ্চিন্তা করি না ৷ বরং ভালো হলে ভালো লাগে, মন্দ হলে, নিজেকে পরেরটার জন্য তৈরি করি ৷\n৫) বেশ কিছু বলিউডের গান তো গেয়েছেন ৷ বলিউডে কীভাবে ভাবছে আপনাকে?\nজোনিতা: দেখুন, এখনও পর্যন্ত বলিউডের সঙ্গে আমার সম্পর্ক একেবারেই তিক্ত নয় ৷ তবে আমার কোনও তাড়াহুড়ো নেই ৷ বেবি স্টেপে বিশ্বাস করি ৷\n৬) অতিমার, সঙ্গীত জগত এবং ডিজিটাল কনসার্ট– কীভাবে দেখছেন আপনি?\nজোনিতা: সময়টা সত্যিই খুব কঠিন ৷ এই সময়ে টিকে থেকে এগিয়ে যাওয়াটাই গুরুত্বপূর্ণ৷ তবে এটা একটা ভালো দিক যে ডিজিটাল দুনিয়ার মাধ্যমে আমরা নিজেদের ফ্যানদের সঙ্গে আলাপ-চারিতা করতে পারছি ৷ আর এই ভাবে আমাদের রোজগারের পথ খুলেছে ৷\nJanuary 11, 2021, 9:05 PM IST\nPrevious articleParliament should have been given time to debate farm laws: Partap Bajwa | India News\nNext articlesonu sood residential building construction case: बॉम्बे हाई कोर्ट से सोनू सूद को मिली राहत, BMC की कार्रवाई पर 13 जनवरी तक रोक – bombay high court relief for sonu sood till january 13 in residential building construction case\nMonths after starting construction, contractor for Zojila in Jammu and Kashmir seeks alternate alignment for tunnel | India News\nNEW DELHI: Barely months after starting the construction of Zojila tunnel in Jammu and Kashmir, the contractor has sought alternate alignment for the...


করোনায় আক্রান্ত তামিলনাড়ুর রাজ্যপাল! - Sotto Samachar করোনায় আক্রান্ত তামিলনাড়ুর রাজ্যপাল! - Sotto Samachar\nরবিবার, ২৫ অক্টোবর ২০২০, ০৪:৩৯ অপরাহ্ন\nবেকারিতে বিদুৎস্পৃষ্ট হয়ে এক বেকারি শ্রমিকের মৃৃত্যু মহানবীকে অবমাননায় কুয়েতে ফ্রান্সের পণ্য বয়কটের ডাক মালয়েশিয়ায় জরুরি অবস্থা জারির ইঙ্গিত পতাকা, সংবিধানের দাবিতে বিদ্রোহীরা অটল: ভারতের নাগাল্যান্ডে শান্তির দেখা নেই মানবাধিকার সংস্থাগুলোকে ইহুদি-বিরোধী ঘোষণার পরিকল্পনা ট্রাম্পের কাশ্মিরের পতাকা না ফেরালে ভারতীয় পতাকাকে সম্মান নয়, ঘোষণা মেহবুবার আজারবাইজান-আর্মেনিয়া সঙ্ঘাতে মৃত্যু ৫০০০ : পুতিন নেপালের প্রধানমন্ত্রী ও ‘র’ প্রধানের গোপন বৈঠক দুর্যোগপূর্ণ আবহাওয়া ও নদীর পানি বৃদ্ধিতে জনজীবন বিপন্ন !! বৈরী আবহাওয়ার মধ্যে চলছে শারদীয় দুর্গা উৎসব !\nকরোনায় আক্রান্ত তামিলনাড়ুর রাজ্যপাল!\nকরোনাভাইরাস এ আক্রান্ত হলেন তামিলনাড়ুর রাজ্যপাল বনওয়ারিলাল পুরোহিত। তাকে কাবেরি হাসপাতালে ভর্তি করা হয়েছে। রাজভবনে পরপর করোনার সংক্রমণ বৃদ্ধি পাওয়ায় গত ৭ দিন ধরে তিনি নিজেই নিজেকে কোয়ারানটিনে রেখেছিলেন।\nগত কিছুদিন আগে তামিলনাড়ুর রাজভবনের সকল কর্মীদের করোনা ভাইরাস পরীক্ষা করানাে হয়, এর মধ্যে রাজভবনের ৮৪ জন কর্মীর করোনা ভাইরাস পজিটিভ আসে। তাদের মধ্যে রাজভবনের দমকল ও নিরাপত্তা বিভাগের কর্মীরাও ছিলেন। এর কারণে আগাম সতর্কতামূলক ব্যবস্থা হিসেবে গত ২৯ শে জুলাই ২০২০ থেকে রাজ্যপাল বনওয়ারিলাল নিজেকে কোয়ারানটিনে রেখেছিলেন।\nগত কয়েকদিন ধরে নিয়মিত তার শারিরীক পরীক্ষা-নিরীক্ষা চলেছে। কিন্তু সাম্প্রতিক তার করোনা পরীক্ষার রিপোর্ট পজিটিভ আসার পর চেন্নাইয়ের কাবেরি হাসপাতালে তাকে ভর্তি করা হয়।\nগত ২৩ শে জুলাই রাজভবনে ৮৪ জন কর্মী করোনা ভাইরাসে সংক্রমিত হন। তার ৬ দিন পর ২৯ শে জুলাই আরও ৩ জনের শরীরে করোনা ভাইরাসের অস্তিত্ব মিলে। স্বাস্থ্য অধিদপ্তর সেই ৩ জনকে হাসপাতালে ভর্তি করেছে। বর্তমানে তাদের হাসপাতালে চিকিৎসা চলছে। এর পর পরই আর কোনো ঝুঁকি না নিয়ে নিজেকে আইসোলেসনে রাখা শুরু করেন ৮১ বছরের রাজ্যপাল বনওয়ারিলাল পুরোহিত। যদিও রাজভবনের তরফে বলা হয়েছিল আক্রান্ত হওয়া কোনো ব্যাক্তি বা কর্মীই সম্প্রতি সরাসরি তামিলনাড়ু রাজ্যপালের সংযুগে আসেননি।\nগত শনিবার ১ আগস্ট ২০২০ পর্যন্ত তামিলনাড়ুতে করোনা ভাইরাসে আক্রান্তের মোট সংখ্যা বেড়ে হয়েছে ২ লক্ষ ৫১ হাজার ৭৩৮ জন। শুধু মাত্র চেন্নাইতেই আক্রান্ত হয়েছেন এক লাখেরও বেশি মানুষ। এখনও পর্যন্ত করোনায় তামিরনাড়ু রাজ্য মৃত্যু হয়েছে মোট ৪ হাজার ৩৪ জনের।\nভারতের কেন্দ্রীয় স্বাস্থ্য মন্ত্রণালয় প্রকাশিত স্বাস্থ্য বুলেটিনে আজ রবিবার জানানো হয়েছে, গত ২৪ ঘণ্টায় আরও ৫৪ হাজার ৭৩৬ জন ব্যক্তি নতুন করে আক্রান্ত হওয়ায় দেশে মোট করোনা আক্রান্তের সংখ্যাটা ১৭ লক্ষ ছাড়িয়ে গেছে।\nবর্তমানে ভারতে মোট আক্রান্তের সংখ্যা ১৭ লক্ষ ৫০ হাজার ৭২৪ জন এবং মৃত্যু হয়েছে আরও ৮৫৩ জন করোনা রোগীর। ভারতের স্বাস্থ্য মন্ত্রণালয়ের তথ্য অনুসারে করোনায় সক্রিয় রোগীর সংখ্যা ৫ লক্ষ ৬৭ হাজার ৭৩০ জন এবং মোট সুস্থ হয়েছেন ১১ লক্ষ ৪৫ হাজার ৬৩০ জন। ভারতে করোনা ভাইরাসে মোট মৃত্যুবরণ করেছেন ৩৭ হাজার ৩৬৪ জন।


দ্বৈত ভোটার: ডা. সাবরিনার মামলার প্রতিবেদন আগামী ১২ ডিসেম্বর | Latest BD News\nবাড়ি আইন-আদালত দ্বৈত ভোটার: ডা. সাবরিনার মামলার প্রতিবেদন আগামী ১২ ডিসেম্বর\nদ্বৈত ভোটার: ডা. সাবরিনার মামলার প্রতিবেদন আগামী ১২ ডিসেম্বর\nজাতীয় হৃদরোগ ইনস্টিটিউটের বরখাস্ত হওয়া চিকিৎসক ডা. সাবরিনা আরিফ চৌধুরীর বিরুদ্ধে তথ্য গোপন করে দ্বিতীয় এনআইডি করার অভিযোগে নির্বাচন কমিশনের (ইসি) মামলার প্রতিবেদন দাখিলের তারিখ পিছিয়েছে। ‘২ নভেম্বর’ এ মামলার প্রতিবেদন দাখিলের দিন ধার্য ছিল।\nতবে মামলার তদন্ত কর্মকর্তা এদিন প্রতিবেদন দাখিল করেননি। তাই ঢাকার মেট্রোপলিটন ম্যাজিস্ট্রেট সাদবীর ইয়াছির আহসান চৌধুরী প্রতিবেদন দাখিলের জন্য আগামী ১২ ডিসেম্বর দিন ধার্য করেন। গত ৩১ আগস্ট ডা. সাবরিনার বিরুদ্ধে গুলশান থানা নির্বাচন অফিসার মোহাম্মদ মমিন মিয়া বাদী হয়ে রাজধানীর বাড্ডা থানায় এ মামলা দায়ের করেন।\nমামলায় বলা হয়, মিথ্যা তথ্য দিয়ে দ্বৈত ভোটার হয়ে এবং একাধিক জাতীয় পরিচয়পত্র (এনআইডি) নিয়ে আইন অনুযায়ী অপরাধ করেছেন সাবরিনা। তার দু’টি এনআইডির তথ্য তুলে ধরে বিবাদীর বিরুদ্ধে আইনগত ব্যবস্থা নিতে বলা হয়েছে।


Deepika Padukone: দীপিকা-রণর ঘরের কথা - about deepika padukone and ranveer singh love and marriage life | Eisamay\nabout deepika padukone and ranveer singh love and marriage life\nদীপিকা-রণর ঘরের কথা\nNo-Author | EiSamay.Com | Updated: Nov 7, 2019, 4:24 PM\nবিয়ের পর কেটে গিয়েছে অনেকগুলো দিন। কেমন আছেন দীপিকা পাড়ুকোন এবং রণবীর সিং? কী ভাবছেন তাঁরা পরস্পরকে নিয়ে? রইল তার খোঁজ\nদীপিকা ও রণবীর\nদীপিকা পাড়ুকোন তাঁর স্বামী রণবীর সিংকে মনে করেন ‘কিউট অ্যান্ড হট’। দীপিকার এই মন্তব্য দেখে তাঁর ইনস্টাগ্রাম লাইভ-এ রণবীর সিং মন্তব্য করলেন, ‘বউয়ের কাছ থেকে এমন কমপ্লিমেন্ট পাওয়া অবরে সবরে ঘটে।’\nদীপিকা এবং রণবীর প্রায়শই এই রকম পিডিএ গেমে ব্যস্ত থাকেন। এবং ইনস্টাগ্রামে লাইভ থাকেন। দীপিকা যখন রণবীরকে কিউট আর হট বলে চিহ্নিত করছেন, সেই সময় রণবীর ব্যস্ত ছিলেন তাঁর অনুরাগীদের সঙ্গে কথা বলায়। বউয়ের কাছ থেকে এ রকম মন্তব্য পেয়ে তিনি প্রায় আহ্লাদে আটখানা হয়ে পড়েন। তাঁর ফ্যানেদের সঙ্গে ইনস্টাগ্রাম লাইভে কথা বলার সময়ই রণবীরের চোখে পড়ে দীপিকার এই বার্তা। তাঁর উত্তরে রণবীর লেখেন, ‘ধন্যবাদ তোমায়। এমন দুষ্প্রাপ্য মন্তব্য বউয়ের কাছ থেকে পেয়ে আমি ধন্য। মনে হচ্ছে আজ আমাকে দেখতে বেশ ভালোই লাগছে।’\nবিয়ের একটি ছবি\nবউকে এই রকম উত্তর দেওয়ার পর রণবীরের মনে হল এটাই হচ্ছে দীপিকাকে প্রশংসা করার উপযুক্ত সময়। তাই তিনি তাঁর অনুরাগীদের জানান তিনি এখন ব্যাডমিন্টন খেলায় আরও উন্নতি করছেন। এবং খুব শিগগিরিই তিনি দীপিকাকে ব্যাডমিন্টন খেলায় হারাতে পারবেন বলে আশা করছেন। তবে রণবীর এটাও স্বীকার করেছেন যে এই খেলায় তাঁর চেয়ে দীপিকার পারদর্শীতা অনেক বেশি। দীপিকার হাতে অনেক রকমের শট রয়েছে। এছাড়া দীপিকার দক্ষতাও যথেষ্ট। তবু তিনি যে চেষ্টা করছেন সেটা অনুরাগীদের জানিয়ে রাখলেন। এবং একেবারে শেষে স্ত্রীকে জানালেন, ‘দীপু, একটা ম্যাচ খেলার জন্য তোমাকে চ্যালেঞ্জ জানাচ্ছি।’ এর উত্তরে দীপিকা জানালেন, ‘খুব ভালো কথা। এখন আমি রাখছি।’ রণবীর এখানেই তাঁর প্রশংসা থামালেন না। বললেন, ‘ওকে বাই বেবি। তোমার ব্যস্ত শিডিউল থেকে কিছুটা সময় বের করে তুমি আমার জীবনকে ধন্য করে দিয়েছ। আজ আমি সত্যিই অনার্ড।’\nপ্রসঙ্গত, রণবীর সিং এবং দীপিকা পাড়ুকোনের ইনস্টাগ্রাম প্রোফাইল ভর্তি হয়ে আছে তাঁদের এই ধরনের বাক্যালাপে এবং নানা রকমের মজাদার ছবিতে।\nরামলীলা ছবির একটি দৃশ্যে\nকিন্তু এই মজাদার দীপিকা পাড়ুকোন কিছুদিন আগেও হামেশাই অবসাদগ্রস্ত হয়ে পড়তেন। দীপিকা নিজেই বলেছেন, তিনি যে অবসাদে ভোগেন এই ব্যাপারটা প্রথম তাঁর নজরে আনেন তাঁর মা। ২০১৫ সালে তিনি যখন ‘হ্যাপি নিউ ইয়ার’ ছবির শুটিং করছিলেন তখন প্রত্যেক দিন কাজে যেতে তাঁর ভালো লাগতো না। তখন তাঁর মা তাঁকে জানান কোনও এক পেশাদার চিকিৎসকের দ্বারস্থ হওয়া প্রয়োজন। সাইকোলজিস্টের সঙ্গে দীর্ঘ আলোচনার পর দীপিকা বুঝতে পেরেছিলেন তিনি অ্যাংজাইটি এবং ডিপ্রেশনে ভুগছেন। সম্প্রতি তিনি এক সাংবাদিক সম্মেলনে তাঁর এই অবসাদ পর্ব সম্পর্কে জানাতে গিয়ে বলেছেন, মানসিক অসুস্থতার সঙ্গে লড়াই করতে গিয়ে ব্যক্তি জীবন এবং পরিবারের অন্যান্য সদস্যদের জীবনও ব্যাতিব্যস্ত হয়ে পড়ে। তবে তিনি এ কথাও বলেছেন জীবনে যখনই তিনি অসহায় মনে করতেন নিজেকে, তখনই তাঁর মা বুঝতে পারতেন কোথাও একটা কোনও গন্ডগোল চলছে। এবং তিনি এক কাউন্সেলারের সঙ্গে যোগাযোগ করে দীপিকাকে সারিয়ে তোলেন। এরপর দীপিকা যখন ‘পিকু’ করছেন, তখন তিনি একটি সংস্থা খোলেন যার নাম ‘দ্য লাইভ লাফ লাভ ফাউন্ডেশন’। এই সংস্থার কাজ দেশে মানসিক স্বাস্থ্য সম্পর্কে সাধারণ মানুষের মধ্যে সচেতনতা তৈরি করা। দেশের শিশু এবং বয়স্ক মানুষদের এই অসুস্থতা সম্পর্কে গাইড করার জন্য এঁদের ২৪X৭ একটি হেল্পলাইন রয়েছে।\nএরপর অনেক সময় কেটেছে। দীপিকা রণবীর সিংয়ের সাহচর্য পেয়েছেন। এবং আশ্চর্যজনক ভাবে আমূল বদলে গিয়েছেন। সেই পুরনো অবসাদ আর তাঁকে গ্রাস করেনি কখনওই। এরপর থেকে তিনি হয়ে উঠেছেন হাসিখুশিতে ভরপুর।\nএকবছর পূর্ণ হতে চলেছে তাঁদের বিয়ে...\nএখন দীপিকার জীবনে শুধু দুটি জিনিস রয়েছে। একটি তাঁর কাজ, অন্যটি রণবীর সিং। কাজের জায়গায় দু’জনকে আবার একই সঙ্গে পাওয়া যাবে কবীর খান পরিচালিত ‘৮৩’ ছবিতে। গত বছরের নভেম্বর মাসে বিয়ের পর এই প্রথম তাঁদের একসঙ্গে দেখা যাবে এই ছবিতে। কপিল দেবের নেতৃত্বে ১৯৮৩ সালের বিশ্বকাপ ক্রিকেট জেতার প্রেক্ষিতে তৈরি হচ্ছে এই ছবি। যেখানে রণবীর সিং অভিনয় করবেন ভারতীয় অধিনায়ক কপিল দেবের ভূমিকায়। এবং দীপিকা পাড়ুকোনকে দেখা যাবে কপিল দেবের স্ত্রী রোমি দেব-এর ভূমিকায়। তবে বিয়ের আগে এই দম্পতি একসঙ্গে জুটি বেঁধে অভিনয় করেছিলেন তিনখানা ব্লকবাস্টার ছবিতে। ‘গলিও কি রাসলীলা রাম-লীলা’, ‘বাজিরাও মাস্তানি’ এবং ‘পদ্মাবত’ ছবিতে। এই তিনটি ছবিরই পরিচালক ছিলেন সঞ্জয় লীলা বনশালী।\nবালাজী বাজি রাও-এর সঙ্গে সাক্ষাত্ করালেন অর্জুন পরের খবর\nRanveer Singh marriage life Love Life hindi movies Deepika Padukone bollywood couple\nWeb Title : about deepika padukone and ranveer singh love and marriage life


কীভাবে PCF ফাইল কে পিডিএফে কনভার্ট করবেন? - PDF24\nকীভাবে PCF ফাইল কে পিডিএফে কনভার্ট করবেন?\nপেইজটি ব্যাখ্যা করে কীভাবে আপনি PDF24 Creator ব্যবহার করে কীভাবে PCF ফাইল কে পিডিএফে কনভার্ট করবেন। এই কনভার্সন পদ্ধতিটি খুবই সহজ ও ফ্রি। PDF24 CREATOR আপনার জন্য একটি PDF Printer ইন্সটল করে দেয় যা .pcf ফাইলকে প্রিন্ট করে যাতে করে আপনি ফাইলটি পিডিএফে কনভার্ট করতে পারেন।\nPCFকে পিডিএফে কনভার্ট করতে আপনার কি প্রয়োজন এবং কীভাবে আপনি PCF ফাইলকে পিডিএফে কনভার্ট করবেন।\nPCFএই ধরণের ফাইল বা .pcf ফাইলকে পিডিএফ প্রিন্টারের সাহায্যে খুব সহজেই পিডিএফে কনভার্ট করা যায়।\nএইভাবে, আপনি প্রিন্ট করা যায় এমন যেকোন ফাইলের পিডিএফ ভার্সন তৈরি করতে পারেন। শুধু যেকোন রিডারের সাহায্যে ফাইলটি ওপেন করুন, "প্রিন্ট" বাটনে ক্লিক করুন, Virtual PDF Printer নির্বাচন করুন এবং "প্রিন্ট" এ ক্লিক করুন। আপনার যদি PCF ফাইলের রিডার থাকে এবং সেটি প্রিন্ট করা যায়, তবে আপনি সেটিকে পিডিএফ এ কনভার্ট করতে পারবেন।\nএই পেইজ থেকে PDF24 PDF Printer ডাউনলোড করা যাবে। "ডাউনলোড" বাটনে ক্লিক করুন এবং পিডিএ তৈরিকারী ডাউনলোড করুন। সফটওয়্যারটি ইন্সটল করুন। ইন্সটল করার পর আপনি একটি নতুন প্রিন্টার পাবেন যা উইন্ডোজ সিস্টেমে রেজিস্টার্ড এবং আপনি এটি ব্যবহার করে .pcf ফাইল বা প্রিন্টযোগ্য যেকোন ফাইল কে পিডিএফে কনভার্ট করতে পারবেন।\nওপেন করতে পারে এমন একটি রিডার দিয়ে .pcf ফাইলটি ওপেন করুন।\nPCF ফাইলকে পিডিএফে কনভার্ট করার বিকল্প উপায়\nPDF24 বেশ কিছু অনলাইন টুল সরবরাহ করে যা ব্যবহার করে পিডিএফ ফাইল তৈরী করা যায়। সমর্থিত ফাইলগুলো অথবা PCF ফাইলটি সমর্থিত হয়। এই কনভার্টার সার্ভিসটির বিভিন্ন ইন্টারফেস রয়েছে। এদের মধ্যে দুটি হল\nPDF24 Online PDF Converter পিডিএফে কনভার্ট করা যায় এমন অনেক ফাইল সমর্থন করে। আপনি যেই PCF ফাইলটি পিডিএফ এ কনভার্ট করতে চান তা বাছাই করুন, "রূপান্তর" বাটনে ক্লিক করুন এবং আপনার ফাইলের একটি পিডিএফ ভার্সন পান।\nএছাড়াও একটি PDF24 ই-মেইল কনভার্টার রয়েছে যা ব্যবহার করে ফাইলকে পিডিএফে কনভার্ট করা যায়। Email PDF Converter সার্ভিসে ই-মেইল করুন, আপনার PCF ফাইলটি সংযুক্ত করুন, এবং কিছু সময় পর আপনি ফেরত পাবেন ফাইলটির একটি পিডিএফ ভার্সন!\nPCF ফাইল সম্পর্কে আরও তথ্য যা আপনাকে একটি যথাযথ রিডার খুঁজে পেতে সাহায্য করবে যাতে করে আপনি পিডুএফ প্রিন্টারে ফাইলটি সহজেই প্রিন্ট করতে পারেন।\nফাইল এক্সটেনশানঃ .pcf\nবিবরণঃ Pixel Coordination Format\nCompare PDF files PDF Printer Driver Download Convert to PDF PDF Printer download PDF Software PDF Generator স্ক্যান থেকে পিডিএফ Rotate PDF Pages Exporting PDF files PDF Job Applications


খাসোগির মৃত্যুর জন্য দায়ী সৌদির যুবরাজ, বললেন রাষ্ট্রপুঞ্জের তদন্তকারী - TheWall\nখাসোগির মৃত্যুর জন্য দায়ী সৌদির যুবরাজ, বললেন রাষ্ট্রপুঞ্জের তদন্তকারী\nদ্য ওয়াল ব্যুরো : সৌদি আরবের যুবরাজ মহম্মদ বিন সলমনের কঠোর সমালোচক ছিলেন সাংবাদিক জামাল খাসোগি। গত অক্টোবর মাসে ইস্তানবুলে সৌদির দূতাবাসের মধ্যে তিনি খুন হন। তখনই অনেকে অভিযোগ করেছিলেন, যুবরাজের নির্দেশেই তাঁকে খুন করা হয়েছে। বুধবার রাষ্ট্রপুঞ্জের তদন্তকারী অ্যাগনেস কালামার্ড স্পষ্ট জানালেন, ওই খুনে যে যুবরাজ জড়িত, তাঁর স্পষ্ট প্রমাণ পাওয়া গিয়েছে। সৌদির রাজধানী রিয়াধ থেকে এই মন্তব্যের কোনও প্রতিক্রিয়া জানানো হয়নি।\nঅ্যাগনেস কালামার্ড বিভিন্ন দেশের কাছে আবেদন জানিয়েছেন, যতদিন না যুবরাজ নিজেকে নির্দোষ বলে প্রমাণ করছেন, ততদিন তাঁর সম্পদের ওপরে নিষেধাজ্ঞা জারি করা হোক।\n২ অক্টোবর ইস্তানবুলে সৌদির দূতাবাসে গিয়েছিলেন খাসোগি। বিবাহের আগে প্রয়োজনীয় কিছু কাগজপত্র সংগ্রহ করতে তিনি সেখানে যান। তাঁকে দূতাবাসের ভিতরে খুন করে দেহটি কেটে টুকরো টুকরো করা হয়। তাঁর দেহাবশেষ পাওয়া যায়নি।\nরাষ্ট্রসঙ্ঘের তরফে বলা হয়েছে, খাসোগিকে ষড়যন্ত্র করে খুন করা হয়েছে। আন্তর্জাতিক মানবাধিকার আইন অনুযায়ী এজন্য সৌদি আরবকে দোষী সাব্যস্ত করা হচ্ছে। রাষ্ট্রসঙ্ঘের তদন্তকারী অ্যাগনেস চলতি বছরেএ শুরুতে তুরস্কে গিয়েছিলেন। সেদেশের সরকারের থেকে তিনি খাসোগি হত্যা সম্পর্কে তথ্যপ্রমাণ সংগ্রহ করেন। পরে তিনি বলেছেন, এই খুনের জন্য সৌদি প্রশাসনের কয়েকজন উচ্চপদস্থ অফিসার দায়ী। তাঁদের মধ্যে আছেন যুবরাজও। তাঁদের বিরুদ্ধে যথেষ্ট প্রমাণ পাওয়া গিয়েছে।\ncrown princeJamal KhashoggiUN expert\nকাঁঠালের বিরিয়ানি, বৃদ্ধার রান্নায় মোহিত দেশ-বিদেশ, লাখ লাখ দর্শক মস্তনাম্মার\nহাত মেলাতে ভুলে গিয়েছিলেন আবু ধাবির রাজা, পরে ছোট্ট মেয়ের বাড়ি গিয়ে দেখা করলেন নিজেই\n‘গান শুনতে শুনতে মৃতদেহ কাটি’, ঠান্ডা গলায় বলেছিল খাশোগি খুনে ধৃত…\nসাতটা ঢাউস ব্যাগে করে পাচার হয়েছিল খাশোগির টুকরো করা দেহ!\nইস্তানবুলের সৌদি কনস্যুলেটে প্রবেশের পরেই খুন হয়েছিলেন খাশোগির, টুকরো করা হয়েছিল দেহ\nইস্তানবুলের সৌদি কনস্যুলেট জেনারেলের বাড়িতেই মিলল সাংবাদিক জামাল খাশোগি’র দেহাংশ!\nলেগিংস কাণ্ড: সরানো হল বোলপুরের সেই স্কুলের প্রিন্সিপালকে\nগোলাপি বলের চাহিদা বাড়ছে, নতুন উন্মাদনা রাজ্য জুড়ে\n#Breaking: চাঁদের মাটিতে পৌঁছেছে ‘বিক্রম’,…


প্রেস বিজ্ঞপ্তি | ২০:৩৮, জানুয়ারী ১১, ২০২১\n১১ জানুয়ারি (সোমবার) দুপুরে চুয়েট ক্লাবের বার্ষিক সাধারণ সভায় এ দায়িত্ব হস্তান্তর সম্পন্ন হয়।\nচুয়েট ক্লাবের বিদায়ী কমিটির সভাপতি অধ্যাপক ড. আশুতোষ সাহার সভাপতিত্বে এতে বিশেষ অতিথি ছিলেন ক্লাবের বিদায়ী সাধারণ সম্পাদক ড. মো. সানাউল রাব্বী। অনুষ্ঠান সঞ্চালনায় ছিলেন নগর ও অঞ্চল পরিকল্পনা বিভাগের সহকারী অধ্যাপক জনাব এ.টি.এম. শাহজাহান। এতে বিগত কার্যকরী কমিটির আয়-ব্যয়ের হিসাব অনুমোদন এবং ক্রীড়া প্রতিযোগিতার পুরস্কার বিতরণ করা হয়।\nউল্লেখ্য, গত ০৩ জানুয়ারি, ২০২১ খ্রি. পরবর্তী এক বছরের জন্য চুয়েট ক্লাবের নতুন কমিটি গঠিত হয়। এতে সভাপতি হয়েছেন পুরকৌশল বিভাগের অধ্যাপক ড. আয়শা আখতার এবং সাধারণ সম্পাদক হয়েছেন পেট্রোলিয়াম অ্যান্ড মাইনিং ইঞ্জিনিয়ারিং বিভাগের সহকারী অধ্যাপক ড. মোহাম্মদ ইসলাম মিয়া। কমিটির অন্যান্য সদস্যরা হচ্ছেন- সহ-সভাপতি ইলেকট্রনিক্স অ্যান্ড টেলিকমিনিকেশন ইঞ্জিনিয়ারিং বিভাগের সহযোগী অধ্যাপক ড. মো. আজাদ হোসাইন, অর্থ সম্পাদক সহকারী রেজিস্ট্রার (সমন্বয়) মোহাম্মদ ফজলুর রহমান, ক্রীড়া সম্পাদক ডিজেস্টার ম্যানেজমেন্ট অ্যান্ড ইঞ্জিনিয়ারিং বিভাগের সহকারী অধ্যাপক ড. মো. আবুল হাসান, যুগ্ম ক্রীড়া সম্পাদক ইলেকট্রনিক্স অ্যান্ড টেলিকমিনিকেশন ইঞ্জিনিয়ারিং বিভাগের প্রভাষক মো. ফরহাদ হোসেন, সাহিত্য ও সাংস্কৃতিক সম্পাদক মানবিক বিভাগের সহকারী অধ্যাপক নাহিদা সুলতানা, সম্মানিত সদস্য হিসেবে বিদায়ী কমিটির সভাপতি ও গণিত বিভাগের অধ্যাপক ড. আশুতোষ সাহা এবং সহকারী পরিচালক (নিরাপত্তা) মো. আনিসুজ্জামান খাঁন।


সুবর্ণচরের ধর্ষকদের সর্বোচ্চ শাস্তির মাধ্যমেই শুরু হোক নির্বাচনে সদ্য জয়ী আওয়ামী লীগের নতুন অভিযাত্রা\nসুবর্ণচরের ধর্ষকদের সর্বোচ্চ শাস্তির মাধ্যমেই শুরু হোক নির্বাচনে সদ্য জয়ী\nপ্রকাশ: ০২ জানুয়ারি ২০১৯, ০৯:৪২ | আপডেট : ০২ জানুয়ারি ২০১৯, ১০:১৪\nনতুন বছর শুরু হলো একটি মর্মান্তিক নৃশংসতার সংবাদের মাধ্যমে।\nএক গৃহবধুকে গণধর্ষণের ঘটনা ঘটেছে নোয়াখালীর সুবর্ণচর উপজেলার বাগ্যা গ্রামে। একটি মামলা হয়েছে। একজন গ্রেফতারও হয়েছে। কিন্তু, দৈনিক সমকাল সূত্রে জানা গেছে নৃশংস এই ধর্ষণের ঘটনায় অভিযুক্ত সুবর্ণচর উপজেলা আওয়ামী লীগের প্রচার সম্পাদক রুহুল আমিনকে আসামিই করা হয়নি! কী ভয়ংকর সংবাদ!\nনোয়াখালী প্রতিনিধির বয়ানে সমকাল জানাচ্ছে-- ‘মামলার বাদী ওই নারীর স্বামী অভিযোগ করেন, রোববার (৩০ ডিসেম্বর) দুপুরের দিকে তার স্ত্রী স্থানীয় ভোটকেন্দ্র চরজুবলীর ১৪ নং সরকারি প্রাথমিক বিদ্যালয়ে ভোট দিতে যান। ভোট দিয়ে ফেরার পথে স্থানীয় রুহুল আমিন নামে এক ব্যক্তি তাকে অনুসরণ ও উত্ত্যক্ত করে। তার স্ত্রী এর প্রতিবাদ জানিয়ে দ্রুত বাড়ি ফিরে আসেন। এ অবস্থায় রুহুল আমিন ও তার লোকজন স্ত্রীর ওপর ক্ষিপ্ত হয়ে ওঠে। রোববার গভীর রাতে রুহুল আমিনের নেতৃত্বে ৮-১০ জনের একদল সন্ত্রাসী দরজা ভেঙে ঘরে ঢুকে অস্ত্রের মুখে জিম্মি করে স্বামীকে বেঁধে রেখে স্ত্রীকে পালাক্রমে ধর্ষণ করে চলে যায়। এতে তার স্ত্রী অচেতন হয়ে পড়েন। সন্ত্রাসীরা চলে যাওয়ার পর পরিবারের অন্য সদস্যদের চিৎকারে আশপাশের লোকজন এসে তাদের উদ্ধার করেন। এ সময় স্থানীয় এক গ্রাম্য চিকিৎসককে ডেকে এনে প্রাথমিক চিকিৎসা দেওয়া হয়। কিন্তু গৃহবধূর রক্তক্ষরণ বন্ধ না হওয়ায় নোয়াখালী জেনারেল হাসপাতালে ভর্তি করা হয়।’\nরুহুল আমিনকে আসামি না করার বিষয়ে চরজব্বার থানার ওসি মো. নিজাম উদ্দিন বলেন, ‘'বাদী যার যার নাম উল্লেখ করেছে, তাদেরই আসামি করা হয়েছে। এখানে পুলিশের কিছুই করার নেই।’[ সূত্র/ দৈনিক সমকাল ০২ জানুয়ারি ২০১৯]\nধর্ষক রুহুল আমিনসহ সব কয়টা ধর্ষককে এমন দৃষ্টান্তমূলক শাস্তি দিতে হবে যাতে ভবিষ্যতে আর কোনো নারীকে কেউ ধর্ষণ করার সাহস না পায়।\nআর রুহুল আমিনের নাম আসামীর তালিকায় না লেখা বর্বর ওসি নিজামউদ্দিনেরও কঠিন শাস্তি হতে হবে। ধর্ষকরা আইনের হাত থেকে বেঁচে যায় নিজামদের মতো এরকম পশুর কারণেই। শুধু ক্লোজ করলে হবে না। দৃষ্টান্তমূলক শাস্তি হতে হবে ওসি নিজামউদ্দিনেরও।\nধর্ষকদের বিচার ‘দ্রুত বিচার আইনে’ করতে হবে।\nনতুন বছরের শুরুতে এই ধর্ষকদের সর্বোচ্চ শাস্তির মাধ্যমেই শুরু হোক নির্বাচনে সদ্য জয়ী আওয়ামী লীগের নতুন অভিযাত্রা। নো মার্সি ফর রেপিস্ট।\nধর্ষকের জন্যে চাই সর্বোচ্চ শাস্তি এবং জিরো টলারেন্স।\nঅটোয়া ০১ জানুয়ারি ২০১৯\n‘লেখার আগে একটি ছড়া, পড়তে হবে একশো ছড়া’\n১৯৭১: আশ্চর্য এক কুয়াশার গল্প


রােনালদাে থাকছেন না রিয়াল মাদ্রিদে! – Amader Shomoy\nরােনালদাে থাকছেন না রিয়াল মাদ্রিদে!\nNovember 14, 2017 lrb\nস্পাের্টস ডেস্ক : রিয়াল মাদ্রিদে ক্রিস্টিয়ানো রোনালদোর সময়টা ভালো যাচ্ছে না। তবে এবার বোমা ফাটানো সংবাদই দিলেন এই স্প্যানিশ সাংবাদিক। চলতি মৌসুম শেষেই নাকি রোনালদো সান্তিয়াগো বার্নাব্যু ছাড়ার সিদ্ধান্ত নিয়েছেন। স্প্যানিশ সংবাদমাধ্যমে এমন সংবাদই মঙ্গলবার প্রকাশিত হয়েছে।\nস্প্যানিশ টিভি শো এল চিরিংগুইতো ডি জোগোনেস’র দাবি, ৩২ বছর বয়সী রোনালদো নাকি ক্লাব প্রেসিডেন্ট ফ্লোরেন্টিনো পেরেজের কাছে ইতোমধ্যেই বার্নাব্যু ছাড়ার সিদ্ধান্ত জানিয়ে দিয়েছেন। তবে পেরেজ সিআর সেভেনকে ছাড়তে চাইছেন না।\nস্প্যানিশ টিভি শো’র বরাত দিয়ে ডেইলি মেইল ও সান জানায়, চলতি মৌসুম শুরুর আগে মোনাকো থেকে কিলিয়ান এমবাপ্পেকে কেনার জন্য রিয়াল মাদ্রিদ যেই তোরজোর করেছিল সেটিও পছন্দ হয়নি রোনালদোর। যদিও শেষ পর্যন্ত পিএসজির কাছে কিলিয়ানকে হারায় রিয়াল।\nরিয়াল মাদ্রিদের সঙ্গে নতুন চুক্তিতে আবদ্ধ হবেন কি না এমন প্রশ্নের জবাবে চলতি মাসের শুরুতে কৌশলী উত্তরে রোনালদো বলেন, ‘আমি নবায়ন করতে চাই না। আমি নবায়ন করতে চাই না। আমি বর্তমান চুক্তি নিয়েই সন্তুষ্ট আছি।’\nস্প্যানিশ সাংবাদিক এদু অ্যাগুইয়ের দাবি, আগামী বছরের ৩০ জুন রিয়াল মাদ্রিদ ছাড়তে চান রোনালদো। চুক্তি নবায়নের জন্য টেবিলে যেই প্রস্তাব রেখেছে লস ব্লাঙ্কোসরা সেটিও নাকি পর্তুগিজ সুপারস্টারের পছন্দ হয়নি। ফলে সান্তিয়াগো বার্নাব্যুতে রোনালদোর ভবিষ্যৎ নিয়ে শঙ্কার মেঘ তৈরি হয়েছে।\nচলতি স্প্যানিশ লা লিগায় বেশ বাজে ফর্মে রয়েছেন রোনালদো। ৭ ম্যাচ খেলে মাত্র একটি গোল করেছেন পর্তুগিজ সুপারস্টার। তবে উয়েফা চ্যাম্পিয়ন্স লিগে বরাবরের মতোই ছন্দে রয়েছেন তিনি। ৪ ম্যাচে ইতোমধ্যেই করে ফেলেছেন ৬ গোল।\n← যশোরে অপহরণ ও গুমের অভিযোগে ১৬ পুলিশের বিরুদ্ধে মামলা\nঅনেকটাই দর্শকখরা কেটেছে মিরপুরের গ্যালারিতে →


ভুঞাপুরে ত্রাণ বরাদ্দ হলেও পায়নি বন্যার্তরা! – ঘাটাইল ডট কম | Ghatail.com\nটাঙ্গাইলের ভূঞাপুরে ত্রাণ বিতরণে অনিয়মের অভিযোগ উঠেছে গোবিন্দাসী ইউনিয়ন পরিষদের চেয়ারম্যান মোস্তাফিজুর রহমান তালুকদার বাবলুর বিরুদ্ধে। সরকার বন্যার্তদের জন্য ওই ইউনিয়ন পরিষদে ত্রাণ বিতরণ করলেও তা বর্ন্যাতরা পায়নি বলে অভিযোগ পাওয়া গেছে।\nজানা গেছে, যমুনা নদীর পানি বৃদ্ধি পেয়ে গোবিন্দাসী ইউনিয়নের কষ্টাপাড়া, খানুরবাড়ি ও ভালকুটিয়া গ্রামে নদীর পানি প্রবেশ করায় বন্যায় কবলিত হয় ওই তিনটি গ্রামের প্রায় দুই শতাধিক পরিবার। ফলে ১০দিন পানিবন্দি ছিলেন তারা।\nকিন্তু এখন পর্যন্ত কোন ধরনের ত্রাণ সহায়তা পায়নি বর্ন্যাতরা। যদিও বর্ন্যাতদের জন্য গোবিন্দাসী ইউনিয়ন পরিষদে ৪’শ পরিবারের মাঝে ত্রাণ বরাদ্দ দেয়া হয়। বরাদ্দকৃত ত্রাণ বিতরণ হলেও তা পায়নি বর্ন্যাতরা। এতে ক্ষোভ প্রকাশ করেছেন বন্যায় কবলিতরা।\nকষ্টাপাড়া গ্রামের মতি লাল জানান, অনেকদিন ধরেই পানিবন্দি হয়ে মানবেতর জীবন-যাপন করলেও এখন পর্যন্ত কোন ত্রাণ সহায়তা পাইনি। শুনেছি চাল এসেছে ইউনিয়ন পরিষদে এবং বিতরণ করা হয়েছে। কিন্তু আমরাতো পেলাম না।\nবন্যা কবলিতরা জানান, যমুনা নদীর পানিতে গৃহবন্দি হলেও কেউ খোঁজ খবর নেয়নি। ত্রাণতো দূরের কথা বর্ন্যাতদের জন্য বরাদ্দ হলেও পায়নি তারা।\nএ বিষয়ে গোবিন্দাসী ইউনিয়ন পরিষদের ৩নং ওয়ার্ড আ.লীগের সভাপতি রফিকুল ইসলাম মনির জানান, শুনেছি ইউনিয়ন পরিষদে বর্ন্যাতদের জন্য ত্রাণ সামগ্রী বরাদ্দ হয়েছে। বিতরণও হয়েছে কিন্তু এখন পর্যন্ত বন্যা কবলিতরা ত্রাণ সহায়তা পায়নি।\nগোবিন্দাসী ইউনিয়ন পরিষদের চেয়ারম্যান মোস্তাফিজুর রহমান তালুকদার বাবলু জানান, বর্ন্যাতদের জন্য ৪ টন চাল বরাদ্দ পেয়েছি তবে এখনও উত্তোলণ করা হয়নি। বরাদ্দকৃত চাল উত্তোলণের পর আগামী সোমবার স্থানীয় এমপির মাধ্যমে বিতরণ করা হবে।\nউপজেলা নির্বাহী অফিসার মোছা. নাসরীন পারভীন জানান, গোবিন্দাসীতে বর্ন্যাতদের মাঝে ত্রাণ সহায়তা বরাদ্দ দেয়া হয়েছে। না পাওয়ার কোন সুযোগ নেই। তারপরও সংশ্লিষ্ট চেয়ারম্যানের সাথে কথা বলে ত্রাণ বিতরণের উদ্যোগ নেয়া হবে।


পিতার নেতৃত্বে ইকরিমা মুহাম্মাদুর রাসূলুল্লাহর সা. শত্রুতায় আত্মনিয়োগ করেন। এ ব্যাপারে তাঁর ভূমিকা ছিল অত্যন্ত কঠোর। তঁঅর অত্যাচারে রাসূলুল্লাহর সা. সাহাবীদের জীবন দুর্বিসহ হয়ে পড়েছিল। ইসলাম ও মুসলমানদের প্রতি তাঁর এ নিষ্ঠুরতা দেখে তঁঅর পিতা আবু জাহল পরম আত্মতৃপ্তি অনুভব করতো।\nইকরিমা ইবন আবু জাহল উহুদের দিকে যাত্রা করলেন। সংগে তাঁর স্ত্রী উম্মু হাকীমও বদরে স্বামী, ভ্রাতা ও পুত্রহারা নারীদের সাথে চললেন। উদ্দেশ্য, তারা সেখানে যুদ্ধরত সৈনিকদের পশ্চাতে অবস্থঅন করে বাদ্য বাজাবে, কুরাইশদেরকে যুদ্ধে উৎসাহ দেবেন এবং পলায়ন উদ্যত সৈনিকদেরকে সাহস ও শক্তি যোগাবেন।\nএরপর এলো খন্দকের যুদ্ধ। মুশরিক সৈন্যরা কয়েকদিন যাবত মদীনা অবরোধ করে রেখেছে। ইকরিমার ধৈর্যের বাঁধ ভেংগে যাচ্ছে, তিনি তিক্ত-বিরক্ত হয়ে উঠছেন। অবশেষে তিনি দেখতে পেলেন খন্দকের এক স্থানে সংকীর্ণ একটা পথ। তার মধ্য দিয়ে অতি কষ্টে তিনি তাঁর ঘোড়াটি ঢুকিয়ে দিলেন এবং খন্দক পার হয়ে গেলেন। তাঁকে অনুসরণ করে খন্দক পার হলো আরো কিছু মুশরিক সৈনিক। মুসলিম সৈনিকরা তাদেরকে তাড়া করে। ইকরিমা তাঁর অন্য সংগীদের সাথে পালিয়ে গিয়ে প্রাণ বাঁচান, কিন্তু তাঁর একজন সংগী আমর ইবনু আবদে উদ্দ আল-আমিরী মুসলিম সৈনিকদের হাতে প্রাণ হারায়।\nসেই মুহূর্তে উম্মু হাকীম তঁঅর স্বামী ইকরিমার সন্ধানে বের হলেন। সংগে নিলেন তাঁর এক রূমী ক্রীতদাস। তারা দু’জন রাস্তায় চলছেন। পথিমধ্যে দাসটির মনে তার মনিবের প্রতি অসৎ কামনা দেখা দিল। সে চাইলো তাঁকে ভোগ করতে, আর তিনি নানা রকম টালবাহানা করে সময় কাটাতে লাগলেন। এভাবে তারা একটি আরব গোত্রে পৌঁছলেন। সেখানে উম্মু হাকীম তাদের সাহায্য কামনা করলেন। তারা তাঁকে সাহায্যের আশ্বাস দিল। তিনি তাঁর দাসটিকে তাদের জিম্মায় রেখে একাকী পথে বের হলেন। অবশেষে তিনি তিহামা অঞ্চলে সমুদ্র উপকূলে ইকরিমার দেখা পেলেন। সেখানে তিনি এক মাঝির সাথে কথা বলছেন তাঁকে পার করে দেওয়ার জন্য, আর মাঝি তাকে বলছেনঃ\nরাসূল সা. বললেন, ‘তুমি বলো, আশহাদু আন লা ইলাহা ইল্লাল্লাহ ওয়া আন্না মুহাম্মাদান্ আবদুহু\nওয়া রাসূলুহু।’ রাসূল সা. বললেন, ‘‘তুমি বলেো ‘উশহিদুল্লাহা ওয়া উশহিদু মান হাদারা আন্নি মুসলিমুন মুজাহিদুন মুহাজিরুন’- আল্লাহ ও উপস্থিত সকলকে সাক্ষী রেখে আমি বলছি, আমি একজন মুসলিম, মুজাহিদ ও মুহাজির।’’\nইকরিমা বললেন, ‘আমি আপনার কাছে চাচ্ছি, যত শত্রুতা আমি আপনার সাথে করেছি, যত যুদ্ধে আমি আপনার মুখোমুখি হয়েছি এবং আপনার সামনে অথবা পশ্চাতে যত কথাই আমি আপনার বিরুদ্ধে বলেছি- সবকিছুর জন্য আপনি আল্লাহর কাছে আমার মাগফিরাত কামনা করুন।\n’ তক্ষুণি রাসূল সা. তাঁর জন্য দু’আ করলেনঃ ‘হে আল্লাহ, যত শত্রুতাই সে আমার সাথে করেছে, তোমার নূরকে নিভিয়ে দেওয়ার উদ্দেশ্যে যুদ্ধের ময়দানে উপস্থিত হতে যত পথই সে ভ্রমণ করেছে, সবকিছু্ই তাকে ক্ষমা করে দাও। আমার সামনে বা অগোচরে আমার মানহানিকর যত কথাই সে বলেছে, তা-ও তুমি ক্ষমা করে দাও।’\nআনন্দে ইকরিমার মুখমণ্ডল উজ্জ্বল হয়ে উঠলো। তিনি বললেন, ‘ইয়া রাসূলাল্লাহ, আল্লাহর কসম! আল্লাহর রাস্তায় প্রতিবন্ধকতা সৃস্টির জন্য যতকিছু আমি ব্যয় করেছি তার দ্বিগুণ আমি আল্লাহর রাস্তায় ব্যয় করবো এবং আল্লাহর রাস্তায় প্রতিবন্ধকতা সৃষ্টি উদ্দেশ্যে যত যুদ্ধ আমি করেছি, আর দ্বিগুণ যুদ্ধ আমি আল্লাহর রাস্তায় করবো।’\n‘খালিদ আমাকে ছেড়ে দাও। রাসুলের সা. ওপর ঈমান আনার ব্যাপারে তুমি আমার থেকে অগ্রগামী। আমার পিতা ও আমি ছিলাম রাসূলুল্লাহর সা সবচেয়ে বড় শত্রু আমাকে আমার অতীতের কাফফারা আদায় করতে দাও। অনেক যুদ্ধেই আমি রাসূলুল্লাহর সা. বিরুদ্ধে লড়েছি। আর আজ আমি রোমান বাহিনীর ভয়ে পালিয়ে যাব? এ আমার পক্ষে সম্ভব নয়।’\nএকথা বলে তিনি মুসলমানদের কাছে আবেদন জানালেন, ‘মৃত্যুর ওপর বাইয়াত করতে চায় কে?’ তাঁর এ আহ্‌বানে সাড়া দিলেন তাঁর চাচা হারিস ইবন হিশাম, দিরার ইবনুল আযওয়ার ও আরো চার শ’ মুসলিম সৈনিক। তাঁরা খালিদ ইবন ওয়ালিদের তাঁবুর সম্মুখভাগ থেকেই তুমুল লড়াই চালিয়ে ইয়ারমুকের ময়দানে বিরাট বিজয় ও সম্মান বয়ে এনেছিলেন।\nএই ইয়ারমুকের ময়দানেই হারিস ইবন হিশাম, আয়য়াশ ইবন আবী রাবিয়া ও ইকরিমা ইবন আবী জাহলকে ক্ষতবিক্ষত অবস্থায় পড়ে থাকতে দেখা গেল। পিপাসায় কাতর হারিস ইবনে হিশাম পানি চাইলেন। যখন তাঁকে পানি দেওয়া হলো, ইকরিমা তখন তাঁর দিকে তাকালেন। এ দেখে তিনি বললেন, ‘ইকরিমাকে দাও।’\nপানির গ্লাসটি যখন ইকরিমার কাছে নিয়ে যাওয়া হলো তখন আয়য়াশ তার দিকে তাকালেন। তা দেখে ইকরিমা বললেন, ‘আয়য়াশকে দাও।’ আয়য়াশের কাছে পানির গ্লাসটি নিয়ে যাওয়া হলে দেখা গেল, তিনি শেষ নিঃশ্বাস ত্যাগ করেছেন। তারপর গ্লাসটি হাতে নিয়ে একে একে তার অপর দুই সাথীর কাছে গিয়ে দেখা গেল তাঁরাও তারই পথের পথিক হয়েছেন। আল্লা তা’আলা তাঁদের সকলের প্রতি রাজী ও খুশী থাকুন। আমীন!


জিগোলো! রমরমা এক ব্যবসা | Amader Manchitra Manchitra :: Online Edition\nফিচার পড়া হয়েছে ৩৫০৮ বার\nজিগোলো! ভারত ও বাংলাদেশের বড় বড় শহর আর বাজারজুড়ে এখন জিগোলোদেরই রমরমা রাজত্ব! অনেক কম সময়ে অনেক বেশি উপার্জন, সঙ্গে রঙিন জীবনের হাতছানি! তার উপর, জীবন-যৌবনকে উপভোগের ঢের সুযোগও রয়েছে। এমনই নানা প্রলোভন। আর, যে প্রলোভন আবার এড়ানোরও নয় অনেকের কাছে। যার জেরেই, প্রবেশ ঘটছে অন্য এক পেশার এবং, ওই পেশার প্রতি ক্রমে আরও বেশি তৈরি হচ্ছে আগ্রহ। তবে, এমন অনেকেও রয়েছেন, যাদের ক্ষেত্রে ওই পেশায় আবার উপার্জনটাই অন্যতম কারণ হিসেবেও দেখা যাচ্ছে। আর, এ সবেরই কারণে, বাংলাদেশ ও ভারতের বিভিন্ন প্রান্তেও এখন অন্য ওই পেশার কদর দিনকে দিন আরও বেড়ে চলেছে। কলেজছাত্র থেকে শুরু করে বেকার যুবক মায় ব্যবসায়ী, চাকরিজীবী থেকে শুরু করে কর্পোরেট কালচারে অভ্যস্ত পেশাদার অন্য ওই পেশার সঙ্গে যুক্ত হচ্ছেন। অন্যরকম ওই পেশায় যোগদানের জন্য কেবলমাত্র পুরুষেরই অগ্রাধিকার রয়েছে।\nরমরমা হবে না-ই বা কেন! কারণ, এখন দশটা-পাঁচটার নতুন ডিউটি! কাজেই, অন্য ওই পেশার প্রতি আগ্রহ আরও বেশি করে তৈরি হওয়া ছাড়া আর কী-ই বা হতে পারে! কারণ, ওই পেশার লোভনীয় হাতছানিও যে কম নয়! কী রকম সেই সব লোভনীয় নমুনা? যেমন, আপনার জীবনকে আরও রঙিন ও সৌন্দর্যময় করতে ২৫ থেকে ৪০ বছরের সুন্দরী মহিলাদের সঙ্গে পার্টি, ভ্রমণ করুন। গাড়ির ব্যবস্থা রয়েছে। থাকা-খাওয়ার সুবিধা ও আয় করে প্রতিষ্ঠিত হন। কোথাও আবার নমুনা হিসেবে রয়েছে, হাইপ্রোফাইল নিঃসঙ্গ সুন্দরী মহিলাদের সঙ্গে বোল্ড রিলেশন করে আয়ের কথা। শুধু তাই নয়। এই ধরনের আয়ের ক্ষেত্রে একশো শতাংশ গ্যারান্টি দেয়ার কথাও রয়েছে। কারও মনে যাতে বিন্দুমাত্র সন্দেহ দেখা না দেয়, সেজন্য ওই সব নমুনার সঙ্গে দাবি করা হয় সরকারি রেজিস্ট্রেশনের কথাও। যে কারণেই দাবি করা হয়, ঠকবার ভয় নেই। ভারতে এই ধরনের নানা লোভনীয় নমুনার বিষয়ে সাধারণত সব থেকে বেশি বিজ্ঞাপন দেয়া হয় বিভিন্ন ভাষার সংবাদপত্রে। আমাদের দেশে এই পেশায় যোগদানের জন্য মাধ্যম হিসেবে রয়েছে ইন্টারনেট তথা বিভিন্ন ধরনের সোশাল নেটওয়ার্কিং সাইটও। সংবাদপত্রে সাধারণত ফ্রেন্ডশিপ ক্লাব নামে বিজ্ঞাপন দেয়া হয়। কোথাও আবার উলেখ থাকে এসকর্ট সার্ভিসের কথাও। আর, তাতে নমুনা হিসেবে থাকে, একশো শতাংশ সুন্দরী হাইপ্রোফাইল মহিলা মেম্বারশিপ ক্লাবের কথাও। নমুনা হিসেবে থাকে, পছন্দ ও ভাবনা আপনার। তবে, আয় করতে পারবেন ইচ্ছে মতো।\nশুধু কি আর বাঙালি অথবা বিদেশি কোনও মহিলার জন্য এই সেবা দিতে হবে কোনও জিগোলোকে? মোটেও নয়। বিশ্বায়নের সৌজন্যে এখন এ বঙ্গে থেকেই বিদেশি কোনও মহিলার সঙ্গে বেড়ানো অথবা পার্টি করারও সুযোগ মিলছে। এবং, ওই বেড়ানোর সময় অথবা পার্টি শেষে বিদেশি ওই মহিলার সঙ্গে বোল্ড রিলেশনের মাধ্যমে উপার্জনের সুযোগও রয়েছে বলে দাবি করা হচ্ছে। ওই সব নমুনায় দাবি করা হয়, এই অন্য পেশার বিষয়টি গোপন রাখা হবে।\nতবে, অন্য এই পেশার বিষয়ে কখনও আবার সংবাদপত্রে নেহাতই সাদামাটা বিজ্ঞাপনও দেয়া হয়। সেখানে বোঝারও উপায় থাকে না, যে ওই ধরনের বিজ্ঞাপনে আসলে জিগোলো হওয়ার কথা বলা হচ্ছে। যেমন, বিজ্ঞাপন দেয়া হল, ওমুক জায়গায় কাজের জন্য প্রচুর ছেলে চায়। ফোন নম্বরও দেয়া থাকে। তবে, ওই ফোন নম্বরে কথা বললে কিন্তু কোনও রাখঢাক না করেই জানিয়ে দেয়া হয়, যে ওই কাজের বিষয়টি আসলে মহিলাদের যৌনসুখ দেয়ার সেবা। এ দিকে, পেশাদার হিসেবে যাঁরা জিগোলো হচ্ছেন, তাঁদের ডিউটি সাধারণত বিভিন্ন এজেন্সির মাধ্যমে নির্ধারিত হচ্ছে। তবে, কোনও কোনও ক্ষেত্রে আবার একজন জিগোলো নিজেই বেছে নিচ্ছেন, যে কোন মহিলাকে তিনি শারীরিক সুখের সেবা দেবেন। কোনও এজেন্সির মাধ্যমে অন্য এই পেশায় যোগদান করতে হলে, প্রথমে নির্ধারিত অঙ্কের টাকা নির্দিষ্ট ব্যাঙ্ক অ্যাকাউন্টে জমা করতে হয়। জমা দেয়া ওই টাকাকে এজেন্সির ভাষায় বলা হয় রেজিস্ট্রেশন ফি। ওই ধরনের এক এজেন্সির তরফে এক ব্যক্তির দাবি, ‘রেজিস্ট্রেশন ফি জমা দেয়ার পর আপনাকে একটি আইডি নম্বর দেয়া হবে। তার পরেই আপনাকে সার্ভিস দেয়া হবে।’ কোনও একজন জিগোলোর ক্ষেত্রে তার একটি নামও প্রয়োজন। অধিকাংশ ক্ষেত্রে অবশ্য ছদ্মনাম ব্যবহার করেন জিগোলোরা। দিন হোক অথবা রাত, যে কোনও সময়েই ডিউটি করতে হয় কোনও জিগোলোকে। তবে, যে সময়েই ডিউটি হোক না কেন, সাধারণত এই বিষয়টি ঠিক করেন গ্রাহক অর্থাৎ, সংশ্লিষ্ট মহিলাই। যে কারণে, কখনও যেমন দুপুর। কখনও আবার সন্ধে অথবা রাত। তেমনই, কখনও আবার সারারাতও ডিউটি করতে হতে পারে কোনও জিগোলোকে। এমনও হয়, জিগোলোকে সঙ্গে নিয়ে গ্রাহক আবার কোথাও বেড়াতে গেলেন কয়েকদিনের জন্য। সেক্ষেত্রে ওই ক’দিন ডিউটি করতে হয়।\nঅন্য এক এজন্সির তরফে এক ব্যক্তি বলেন, ‘এই ধরনের উপার্জনের জন্য আমাদের ব্যাঙ্ক অ্যাকাউন্টে এক হাজার ৫০ টাকা প্রথমে জমা দিতে হবে। তার পরই আপনাকে একটি আইডি নম্বর দিয়ে সার্ভিস দেয়া হবে।’ একই সঙ্গে তিনি বলেন, ‘প্রতি সপ্তাহে আপনি নিতে পারলে সর্বাধিক চারটি সার্ভিস পাবেন। প্রতিটি সার্ভিসের জন্য ঘন্টা তিনেক সময় দিতে হবে’ কীভাবে হবে উপার্জন? অন্য আর এক এজেন্সির তরফে এক ব্যক্তি বলেন, ‘বিভিন্ন ধরনের প্রোফাইল থেকে পছন্দের জিগোলোকে বেছে নেবেন কোনও গ্রাহক। সাধারণত গ্রাহকের পছন্দমতো জায়গায় জিগোলোকে সার্ভিস দিতে হয়। ওই গ্রাহকের সন্তুষ্টির পর তিনি নগদ টাকা দেবেন জিগোলোকে। তার পর জিগোলোকে ওই টাকা থেকে এজেন্সির কমিশন মিটিয়ে দিতে হবে।’\nযদিও, অনেক ক্ষেত্রেই দেখা যায়, যে রেজিস্ট্রেশন ফি জমা দেয়ার পরেও সার্ভিস দেয় না সংশ্লিষ্ট এজেন্সি। এভাবে আসলে টাকা লোপাট করা হয়। যে জন্য বিভিন্ন চক্রও রয়েছে। অথচ, এ ভাবে টাকা খোয়া যাওয়ার পরেও, সাধারণত পুলিশে কেউ অভিযোগও দায়ের করেন না। কারণ, সাধারণত এই বিষয়টি কেউ প্রকাশ্যে আনতে চান না। তা সত্তে¡ও, ক্রমে আরও বাড়ছে জিগোলোর সংখ্যা। এই মহানগরীর অলি-গলি-রাজপথ ছাড়িয়ে জিগোলোর অবাধ গতি এখন গোটা শহরেই।\nকেন রমরমা জিগোলোরা?\nঅ্যামস্টারডামের ডা ভালেনের কথা শুনেছে অনেকেই। সারা বিশ্বের কামুক পর্যটকদের আলটিমেট ডেস্টিনেশন জায়গাটি। তবে এই ক্ষেত্রে একটি বিষয় বলে রাখা ভালো, ডা ভালেনে নারী যৌনকর্মীদের থেকে পুরুষ যৌনকর্মীদের চাহিদা বেশি। শুধু তাই নয় পুরুষ যৌনকর্মীদের বাজারদরও সেখানে নারীদের তুলনায় অনেক বেশি। ভারতের রাজধানী দিলি শহরে এখন পুরুষ যৌনকর্মীদের রমরমা পসার। ইন্টারনেট তো রয়েছেই, জিগোলোদের হাতের নাগালে পেতে পারেন এমন অনেক জায়গা রয়েছে নয়াদিলিতে। জামিয়া নগর, নিউ ফ্রেন্ডস কলোনিতে গেলেই দেখা মিলবে তাঁদের। তবে\nকিভাবে চেনা যায় তাদের?\nহাতে লাল রুমালই এক্ষেত্রে গ্রাহকদের কাছে সিগন্যাল। এক একজন জিগোলোর একরাতের পারিশ্রমিক ২০০০ থেকে ২০,০০০ টাকার মধ্যে। এবার প্রশ্ন হচ্ছে গ্রাহকদের অ্যাপ্রোচের ধরন ঠিক কেমন হবে? সেইক্ষেত্রেও কিছু কোড ওয়ার্ড চলতি রয়েছে। যে সমস্ত কোড ওয়ার্ড গ্রাহক এবং জিগোলোর মধ্যে প্রাথমিক কথপোকথনের মাধ্যম। এই সমস্ত কোডওয়ার্ডের মাধ্যমেই নানাধরণের যৌনতার সার্ভিসের কথা বলা হয়। সার্ভিস চার্টও বেশ দীর্ঘ। নানান ধরণের এরোটিস সার্ভিস তো রয়েছেই। সার্ভিস চার্জের রকমফেরে বৈচিত্রও অনেক।\nমানব সভ্যতার আদিমতম এই পেশার সঙ্গে যে সমস্ত পুরুষ যুক্ত, তাঁরাই বলছেন, বয়ফ্রেন্ড সার্ভিস এখন সব থেকে বেশি লোভনীয় মহিলাদের কাছে। একাকীত্বে ভুগছেন এমন মহিলা এবং তরুণীরাই বয়ফ্রেন্ড সার্ভিস নিয়ে থাকেন। যার জন্য মোটা টাকা। খরচ করতেও পিছপা হন না তারা। শুধুমাত্র পারিশ্রমিক নয়, জিগোলোদের নিয়ে বিলাসবহুল হোটেল, রিসর্টেও সময় কাটান মহিলারা। এক জিগোলোর কথায়, ‘ইঞ্জিনয়ারিংয়ের ছাত্র আমি, পড়াশোনার। খরচ চালাতে পারছিলাম না, এক বন্ধু মারফত প্রথম এক গ্রাহকের সঙ্গে পরিচয় হয়েছিল। তার কাছ থেকেই পরে অন্যান্য মহিলার যোগাযোগ পাই, এখন প্রত্যেকদিনই কল পায়, বেশিরভাগটাই হোটেল সার্ভিস। শুরুর দিকে বিষয়টি মন থেকে মেনে নিতে না পারলেও, টাকাটা আমার প্রয়োজন।’\nটাকার জন্যই অনেক যুবক এই পেশায় আসছেন ঠিকই। কিন্তু অনেকেই আবার সখের জিগোলো। তাঁদের মধ্যে অনেকেই ফ্রি সার্ভিসও দিয়ে থাকেন। যে সমস্ত মহিলা জিগোলোদের সার্ভিস নিয়ে থাকেন, তারা কারা? আপনি যদি মনে করে থাকেন, কর্পোরেট দুনিয়ার হাই স্টেটাসের ছাপ রয়েছে এমন মহিলারা। তাহলে একেবারেই ভুল, বেশিরভাগ জিগোলোই জানাচ্ছেন, কলেজ ছাত্র এবং মধ্যবিত্ত ঘরের মহিলারাই তাঁদের নিয়মিত কাস্টমার। কিন্তু কেন? জিগোলারা বলছেন, সেক্স অ্যাডভেঞ্চার যেমন এর একটি কারণ তেমনই একাকিত্ব দূর করতেই তাঁদের ডাক বেশি পড়ে।\nএমন বহু মহিলা আছেন যাঁরা জিগোলোদের বেড রুমে ডেকে সারা রাত শুধুই গল্প করে কাটিয়ে দেন। আবার এমন অনেক মহিলা আছেন যাদের বিকৃতির ব্যাপার-স্যাপার অনেক সময় অত্যাচারের পর্যায়ে চলে যায়। সিগারেটের ছ্যাঁকা থেকে শুরু করে যৌনক্রিয়ার সময় নানারকম অস্বাভাবিক পজিশন প্রায়ই কিছুই বাদ যায় না। তাই জিগোলো হওয়া মানেই যাঁরা মনে করেন সেক্স উইথ ইনকাম। ব্যাপারটা কিন্তু মোটেই অত সহজ নয়।\nঅন্যদিকে আরও একটি প্রশ্ন উঠছে, পুলিশের নজর এড়িয়ে শহরের বুকে এই সব চলছে কীভাবে? জিগোলোরা জানাচ্ছেন, লাল রুমালের সিগন্যাল, কোড ওয়ার্ড এই সব জানা পুলিসের। কিন্তু পুরুষ যৌনকর্মী নিয়ে তেমন কোনও সুনির্দিষ্ট অভিযোগ পুলিস তেমন পায়নি। তা ছাড়াাও পুরুষ যৌনকর্মী বিষয়টিও আজও ভারত বা বাংলাদেশে অনেকটাই আরব্য রজনীর মতো। তাই বিষয়টি নিয়ে পুলিস খুব একটা উৎসাহী হয় না।


গত ৬ মাসে প্রতি ২ দিনে একটি কারখানায় আগুন; নিহত ১২৮, আহত ২৮৩ – State Watch\nগত ৬ মাসে প্রতি ২ দিনে একটি কারখানায় আগুন; নিহত ১২৮, আহত ২৮৩\nতৈরি পোশাকশিল্পের বাইরে অন্যান্য খাতের কারখানায় অগ্নিদুর্ঘটনা উদ্বেগজনক হারে বাড়ছে বলে জানিয়েছে বেসরকারি গবেষণা সংস্থা সেন্টার ফর পলিসি ডায়ালগ (সিপিডি)।\nসংস্থাটি জানিয়েছে, গত ৬ মাসে ৮২টি কারখানায় আগুন লেগেছে, যাতে মৃত্যু হয়েছে ১২৮ জনের। সিপিডি কার্যালয়ে বৃহস্পতিবার এক সংবাদ সম্মেলনে এসব তথ্য জানান সংস্থাটির গবেষণা পরিচালক ড. খন্দকার মোয়াজ্জেম হোসেন।\nখ্রিশ্চিয়ান এইডকে সঙ্গে নিয়ে গবেষণাটি করে সিপিডি। এর বিস্তারিত তুলে ধরেন সিপিডির গবেষণা পরিচালক। তিনি জানান, গত ছয় মাসে প্রতি দুই দিনে একটি করে অগ্নিদুর্ঘটনা ঘটেছে। এতে দগ্ধ বা আহত হন ২৮৩ জন।\nপ্রতিবেদনে বলা হয়, পোশাক খাতের বাইরে অন্য খাতগুলোর কারখানায় অগ্নিদুর্ঘটনা ব্যাপকভাবে বেড়ে যাওয়ায় শিল্পে নিরাপত্তার বিষয়টি জোরালোভাবে উঠে এসেছে।\nনিরাপত্তার অভাবের অন্যতম কারণ হলো অগ্নিদুর্ঘটনা রোধে বিনিয়োগে আগ্রহী নন উদ্যোক্তারা। সিপিডি মনে করে, এ খাতে বিনিয়োগ বাড়ানো অত্যন্ত জরুরি।\nসিপিডি বলেছে, গত বছরের অক্টোবরে শিল্প খাতে নিরাপত্তা নিশ্চিত করতে বাংলাদেশ বিনিয়োগ উন্নয়ন কর্তৃপক্ষ (বিডা) বড় ধরনের উদ্যোগ নেয়, কিন্তু সে উদ্যোগের যথাযথ বাস্তবায়ন হচ্ছে না।\nকী বলছে অতীত পরিসংখ্যান?\nফায়ার সার্ভিসের পরিসংখ্যানে জানা যায়, ২০২০ সালে অগ্নিদুর্ঘটনায় মৃত্যুবরণ করে ১৫৪ জন এবং আহত হয় ৩৮৬ জন। ২০১৯ সালে ১৮৫ জন নিহত ও ৫৭১ জন অগ্নিদুর্ঘটনায় আহত হয়েছে।\n২০০৬ থেকে ২০০৮ সাল পর্যন্ত ৪৮৫ জন দুর্ঘটনায় নিহত এবং ৩ হাজার ৮৬৮ জন আহত হয়েছে। ২০০৯ থেকে ২০১৩ সাল পর্যন্ত ১২৮ জন নিহত ও ৫ হাজার ৮১৭ জন আহত হয়েছে। ২০১৪ থেকে ২০১৮ পর্যন্ত ৩৬৫ জন নিহত এবং ১ হাজার ৭৩২ জন আহত হয়েছে। ২০১৪ থেকে ২০১৮ সাল পর্যন্ত ৩৬৫ জন নিহত ও ১ হাজার ৭৩২ জন আহত হয়েছে।\n২০১০ সালের ৩ জুন নিমতলীতে সংঘটিত স্মরণকালের এক ভয়াবহ মর্মান্তিক অগ্নিকাণ্ডেই কেড়ে নেয় ১২৫ জন মানুষের প্রাণ। অনেক মানুষ আহতসহ পুড়ে যায় আশপাশের বেশ কটি ভবন। ২০১৮ সালের ২৮ মার্চ বনানীর ২২ তলা ভবন এফআর টাওয়ারে ২৬ জন নিহত ও আহত হয়েছেন কম পক্ষে ৭৩ জন।\nএকই বছরের ২০ ফেব্রুয়ারি চকবাজারের বৃহৎ ওয়াহেদ ম্যানসনের দোতলায় মজুদকৃত রাসায়সিক পদার্থের বিস্ফোরণে আগুন লেগে অঙ্গার হলো ৭৯টি তরতাজা প্রাণ। গুরুতর আহত ৪১ জন। ১৯১৭ সালের ৩ জুলাই গাজীপুরের কাশিমপুরের একটি পোশাক কারখানায় বয়লার বিস্ফোরণে ৫০ জন দগ্ধ হয়।\nটঙ্গীর বিসিক শিল্প নগরীতে ট্যাম্পাকো ফয়েল লিমিটেড নামের একটি ফয়েল পেপার কারখানায় বয়লার বিস্ফোরণে আগুনে দগ্ধ হয়ে ৩৬ জন নিহত ও শতাধিক শ্রমিক আহত হয়েছিলেন। ২০১২ সালে ২৪ নভেম্বর দেশের ইতিহাসে সবচেয়ে বড় কারখানার অগ্নিকাণ্ডে আশুলিয়ার নিশ্চিন্তপুরের তোবা গ্রুপের তাজরীন ফ্যাশনসে ১১৭ জন শ্রমিকের মৃত্যু ঘটে। আহত হয় ২০০ পোশাক শ্রমিক।\nআশুলিয়ার নরসিংহপুরে হামীম গ্রুপের একটি অত্যাধুনিক বহুতল পোশাকশিল্প কারখানায় অগ্নিকাণ্ডে কর্মরত ২৬ জনের মৃত্যু ও শতাধিক আহত হয়। গাজীপুরের চান্দনায় গরিব এ্যান্ড গরিব সোয়েটার কারখানায় ভয়াবহ অগ্নিকাণ্ডে মৃত্যুবরণ করেন ২১ জন শ্রমিক।\nমহাখালীর একটি নিটিং কারখানায় অগ্নিকাণ্ডে ১২ জন শ্রমিক মারা যান যার মধ্যে ১০ জনই ছিলেন নারী শ্রমিক। নরসিংদীর একটি তোয়ালে কারখানার আগুন লেগে ৪৬ জন শ্রমিকের মর্মান্তিক মৃত্যু ঘটে। ফায়ার সার্ভিসের পরিসংখ্যান মতে, ২০১৮ সালে বেশি অগ্নিকাণ্ডের ঘটনা ঘটেছে, যার সংখ্যা ১৯ হাজার ৬৪২টি।\nফায়ার সার্ভিসের তথ্যানুসারে বর্তমানে সারাদেশে অগ্নিকাণ্ডের জন্য খুবই ঝুঁকিপূর্ণ ১ হাজার ১৮৭টি, ঝুঁকিপূর্ণ ৩ হাজার ৫১৮টি স্থাপনা রয়েছে। এর মধ্যে শুধু রাজধানীতে রয়েছে ১ হাজার ৬৯টি অধিক ঝুঁকিপূর্ণ এবং ২ হাজার ৫৮৩টি ঝুঁকিপূর্ণ স্থাপনা। ঢাকায় এসব বহুতল ভবনের বিভিন্ন তলায় গড়ে উঠেছে অফিস, গার্মেন্টস, শিল্পকারখানা, মার্কেট ও শপিংমল।\nকেন বাড়ছে ঝুঁকি?\nনিয়ম-নীতির তোয়াক্কা না করে গড়ে ওঠা শিল্প-কারখানা গুলোর বেশিরভাগই নজরদারির বাইরে রয়েছে বলেই অভিযোগ উঠেছে। এ বিষয়ে কলকারখানা ও প্রতিষ্ঠান পরিদর্শন অধিদপ্তরের যুগ্ম মহাপরিদর্শক ফরিদ আহমেদ বলেন, পরিদর্শন একেবারেই হয় না তা নয়। তবে তাদের সীমাবদ্ধতার কথাও তুলে ধরেন তিনি।\nতিনি জানান, আমাদেরকে ওয়ার্কারদের কিছু ব্যক্তিগত অভিযোগ অ্যাটেইন করতে হয়। জবলেস, বেতন সংক্রান্ত এরকম। আমাদের জনবল প্রসঙ্গে বলি, আমাদের ছিল ৩৩৩ জন, এরপরে ৯শ ৩৩ জন হয়েছে।\nকিন্তু কিন্তু আমাদের রাইজের সাথে তুলনা করলে আমাদের শিল্পখাতের উন্নয়ন বা কমার্শিয়াল এন্টারপ্রাইজের ডেভলপমেন্টটা আরো দ্রুত হচ্ছে।\nতিনি আরো বলেন, আমরা দ্বিতীয় পর্যায়ে ২ হাজার ৭শ ৮০ জন জনবল চেয়ে জন্য মন্ত্রণালয়ে প্রস্তাব পাঠিয়েছি। এছাড়া আমরা ইন্ডাস্ট্রিয়াল সেইফটি ইউনিট গঠনের প্রস্তাব রেখেছি।\nকলকারখানা ও প্রতিষ্ঠান পরিদর্শন অধিদপ্তরের তথ্য অনুযায়ী, বাংলাদেশে বর্তমানে পোশাক খাতের বাইরে শিল্পকারখানার সংখ্যা ৫৬ হাজার ৯শ ৮৭টি।\nবাংলাদেশ গার্মেন্টস এন্ড ইন্ডাস্ট্রিয়াল ওয়ার্কার্স ফেডারেশনের সভাপতি কল্পনা আক্তার বলেন, তদারকি এত দুর্বল, এই দুর্বলতার কারণেই আমরা এতগুলো মানুষ হারিয়েছি। এমন একটা ঘটনা যেটা আমাদেরকে দেখাইছে যে কতটা ঝুঁকিপূর্ণ পরিবেশে কাজ করছে শ্রমিকরা।\nতিনি বলেন, আমাদের অদেখা কত কারখানায় শ্রমিকরা এভাবে নিষ্পেষিত হচ্ছে, প্রতিনিয়ত এরকম অনিরাপদ জায়গায় কাজ করছে – সেটাতো আমাদের জানাও নাই।\nবাংলাদেশে শিল্প কারখানা স্থাপনে নিয়ম-কানুন আর বিধি-বিধান থাকলেও কোনো বড় দুর্ঘটনা ঘটলেই দেখা যায় বেশিরভাগ ক্ষেত্রেই কারাখানা মালিকপক্ষ সেটি অমান্য করেছে বলে অভিযোগ। আর সেই সাথে সামনে আসে কর্তৃপক্ষের নজরদারির অবহেলার বিষয়টিও।\nঅগ্নিকাণ্ড পোষাকারখানায় আগুন\nকী ঘটেছিল মধ্যরাতে আগুন লাগা লঞ্চটিতে?


আপডেট: ১৫ জুন ২০১৭ - ০৯:৫৮ | প্রকাশিত: বৃহস্পতিবার ১৫ জুন ২০১৭ | প্রিন্ট সংস্করণ\nসিকিম থেকে পশ্চিমবঙ্গের গজলডোবা পর্যন্ত পুরো তিস্তা নদী অববাহিকাজুড়ে ভারতের অসংখ্য প্রকল্প চিহ্নিত ম্যাপ -ইন্টারনেট\nসরদার আবদুর রহমান : বাংলাদেশের পানিসম্পদ মন্ত্রী ঘোষিত তিস্তা নদী ও ফেনী নদীর অর্ন্তবর্তীকালীন পানি বণ্টন চুক্তির ‘ফ্রেমওয়ার্ক চূড়ান্ত’ হলো কীসের ভিত্তিতে- এই প্রশ্ন জনমনে দেখা দিয়েছে। দীর্ঘদিনের ঝুলে থাকা ও জট পাকিয়ে থাকা তিস্তার পানি বণ্টন চুক্তির মহড়া কি শুরু থেকে আবারো শুরু হচ্ছে, নাকি এর নবতর যাত্রা শুরু হচ্ছে? চুক্তির মূল পক্ষ ভারতের দিক থেকে এমন কোন নিশ্চয়তা মিললো- যার ভিত্তিতে বাংলাদেশ এতোটা আশ^স্ত হতে পারছে- সে প্রশ্নও উঠেছে।\nআরো প্রশ্ন উঠছে, পশ্চিমবঙ্গের মুখ্যমন্ত্রী মমতা ব্যানার্জি কি বাংলাদেশকে তিস্তার পানি না দেওয়ার দাবী থেকে সরে এসেছেন? ভারতের কেন্দ্রীয় সরকার মমতার বিকল্প প্রস্তাব বিবেচনা করে সে মতো সমীক্ষা চালানোর যে সিদ্ধান্ত গ্রহণ করে তা থেকেও কি তারা বিরত থাকার কথা জানিয়েছে? মমতা ব্যানার্জির বক্তব্য অনুযায়ী সিকিমের বাঁধগুলোর কারণে পশ্চিমবঙ্গে পানি এসে পৌঁছাতে না পারায় তার এলাকাতেই পানির সংকট রয়েছে। তাই বাংলাদেশকে পানি দেয়া সম্ভব হচ্ছে না। বাংলাদেশের মন্ত্রীর কাছে কি এমন কোন খবর এসে পৌঁছেছে যে তিস্তার সব বাঁধ উন্মুক্ত করে দিয়ে পানিপ্রবাহ ছেড়ে দেয়া হয়েছে? এদিকে নতুন করে একটি অন্তবর্তী চুক্তি করার কথা বলা হচ্ছে। তাহলে আগের চুক্তিগুলো কী ছিলো? সেগুলো কি অন্তবর্তীকালীন ছিলো নাকি স্থায়ী কোন চুক্তি ছিলো। এবিষয়ে বিভ্রান্তি আর ধোঁয়াশাই যেন বৃদ্ধি পেয়ে চলেছে।\nপানি সম্পদ মন্ত্রীর নয়া ‘ফ্রেমওয়ার্ক’ : গত ১৩ জুন মঙ্গলবার পানিসম্পদ মন্ত্রী আনিসুল ইসলাম মাহমুদ জাতীয় সংসদে জানান, ‘বাংলাদেশের প্রধানমন্ত্রী এবং ভারতের প্রধানমন্ত্রীর দিক-নির্দেশনায় তিস্তা নদীর অন্তবর্তীকালীন পানি বণ্টন চুক্তির ফ্রেমওয়ার্ক চূড়ান্ত করা হয়েছে। এছাড়া ফেনী নদীরও অন্তবর্তীকালীন পানি বণ্টন চুক্তির ফ্রেমওয়ার্কও চূড়ান্ত করা হয়েছে।’ সংসদে সরকারি দলের সদস্য আবুল কালামের এক প্রশ্নের জবাবে মন্ত্রী আরো বলেন, ‘শিগগিরই সমতা, ন্যায়ানুগতা এবং পারস্পরিক ক্ষতি না করার নীতির ভিত্তিতে তিস্তা নদীর পানি বণ্টন চুক্তি সম্পাদন করা হবে। ভারতের সঙ্গে আলোচনাপূর্বক চুক্তি স্বাক্ষরের প্রচেষ্টা অব্যাহত রয়েছে।’ তিনি বলেন, ‘মনু, মুহুরী, খোয়াই, গোমতী, ধরলা ও দুধকুমার নদীর পানি বণ্টন বিষয়েও আলোচনা অব্যাহত রয়েছে। ১৯৯৬ সালে তৎকালীন বাংলাদেশ সরকার ও ভারত সরকারের মধ্যে শুকনো মৌসুমে ফারাক্কায় গঙ্গা নদীর প্রবাহ বণ্টনের লক্ষ্যে ৩০ বছর মেয়াদী একটি ঐতিহাসিক চুক্তি স্বাক্ষরিত হয়। চুক্তির সংশ্লিষ্ট অনুচ্ছেদ অনুসারে ১৯৯৭ সাল থেকে প্রতি বছর শুকনো মৌসুমে ফারাক্কায় গঙ্গা নদী পানি বণ্টন চুক্তি স্বাক্ষরের বিষয়ে সর্বোচ্চ গুরুত্ব প্রদান করেও বিভিন্ন পর্যায়ে ভারতের সঙ্গে আলোচনা শুরু করেন। ২০১০ সালের জানুয়ারি মাসে প্রধানমন্ত্রী ভারত সফরকালে শুকনো মৌসুমে তিস্তা নদীর পানি স্বল্পতার কারণে দুই দেশের জনদুর্ভোগের কথা অনুধাবন করে জরুরি ভিত্তিতে তিস্তা নদীর পানি বণ্টন বিষয়ে সিদ্ধান্তে উপনীত হওয়া প্রয়োজন মর্মে যৌথ ইশতেহারে উল্লেখ করা হয়েছে।’\nআগের ‘চূড়ান্ত’ চুক্তিগুলো কোথায়?\nভাষ্যকাররা বলছেন, বর্তমান সরকারের দুই মেয়াদে তিস্তার পানি বণ্টন নিয়ে সর্বাধিক আলোচনা এবং দুই দেশের শীর্ষ পর্যায়ে ‘প্রায় চূড়ান্ত’ কথাবার্তা হতে দেখা গেছে। এর মধ্যে কোন কোন সময় পশ্চিমবঙ্গের মুখ্যমন্ত্রী মমতা ব্যানার্জির ভূমিকাকে এক্ষেত্রে বাধা বলে জানানো হয়েছে। পর্যবেক্ষকরা প্রশ্ন তুলেছেন, কিন্তু এর মধ্যে হঠাৎ করে দৃশ্যপটে এমন কোন মিরাকলের আবির্ভাব ঘটলো যে- বাংলাদেশের পানি সম্পদ মন্ত্রী যথারীতি একটি ‘ফ্রেমওয়ার্ক’ হাজির করতে সক্ষম হলেন? বলা হচ্ছে, উভয়পক্ষের সমতা ও ন্যায়পরতা এবং পরস্পরের ক্ষয়ক্ষতি না করার নীতির ভিত্তিতে তা চুড়ান্ত করা হবে। এটি অনেক পুরনো কথা। ২০১১ সালে তৎকালীন ভারতীয় প্রধানমন্ত্রী মনমোহন সিংয়ের ঢাকা সফরের সময় এই চুক্তি ‘চুড়ান্ত’ হওয়ার কথা প্রায় নিশ্চিত করে বলা হয়েছিলো। কিন্তু এরপর বলা হলো যে, চুক্তি হওয়ার কথা থাকলেও পশ্চিমবঙ্গের মুখ্যমন্ত্রী মমতা বন্দোপাধ্যায়ের আপত্তিতে শেষ মুহূর্তে তা আটকে গেছে। তাহলে মনমোহন সিংয়ের বাংলাদেশ সফর করাকালে সেই ‘চূড়ান্ত চুক্তি’ গেলো কোথায়? পরে বাংলাদেশের প্রধানমন্ত্রী শেখ হাসিনা দিল্লি গেলেন। সেসময় দিল্লিতে জোর গুঞ্জন তোলা হয়, প্রধানমন্ত্রী মনমোহন সিং ইতোমধ্যে তিস্তা চুক্তির প্রক্রিয়া এগিয়ে নিতে সবুজ সংকেত দিয়েছেন, সেটা মমতা বন্দোপাধ্যয়ের সমর্থন না পাওয়া গেলেও। তাছাড়া তিস্তা চুক্তির বিষয়ে পশ্চিমবঙ্গের সমর্থন লাগবেই- এমন কোনো সাংবিধানিক বাধ্যবাধকতা কেন্দ্র সরকারের নেই বলে দিল্লির কর্মকর্তারা মনে করছেন। এই প্রেক্ষাপটে তখনো একটা ‘চূড়ান্ত চুক্তি’ হওয়ার কথা জোরেশোরে বলা হয়। সেটাই বা গেলো কোথায়? এখন আনিসুল মাহমুদ নতুন কথা বলছেন। প্রশ্ন উঠেছে, তিস্তা নিয়ে কি নতুন করে যাত্রা শুরু হলো? তাহলে এতোদিন কী হলো, আগের চুক্তিগুলোর কী হলো, কোথায় গেল?\nমমতার বিকল্প প্রস্তাব খতিয়ে দেখছে ভারত\nতিস্তা নদীর পানিবণ্টনের বিরোধিতা করে পশ্চিমবঙ্গের মুখ্যমন্ত্রী মমতা বন্দ্যোপাধ্যায় যে বিকল্প প্রস্তাব দিয়েছেন, সেটি বিবেচনা করার কথা জানায় ভারত সরকার। মমতা প্রধানমন্ত্রী নরেন্দ্র মোদির কাছে বাংলাদেশ সম্পর্কে যেসব ‘অভিযোগ’ করেছেন তা-ও খতিয়ে দেখা হচ্ছে। গত ৫ জুন সোমবার দিল্লিতে এক সাংবাদিক সম্মেলনে ভারতের পররাষ্ট্রমন্ত্রী সুষমা স্বরাজ এসব কথা জানান। সেখানে বিভিন্ন বিষয়ের সঙ্গে বাংলাদেশ প্রসঙ্গে অবধারিতভাবে উঠে আসে তিস্তা চুক্তির বিষয়টিও। এ প্রসঙ্গে ভারতের পররাষ্ট্র বলেন, ‘তিস্তার পানির বিকল্প যে প্রস্তাব মমতা বন্দ্যোপাধ্যায় দিয়েছেন, সেটি ভারত সরকার খতিয়ে দেখছে।’ এর ব্যাখ্যায় তিনি বলেন, ‘প্রথমে নদীগুলোর পানিবণ্টনের সম্ভাবনা খতিয়ে দেখতে সম্ভাব্যতা যাচাই করা হবে। তারপর সেই প্রতিবেদন নিয়ে মুখ্যমন্ত্রী মমতার সঙ্গে আলোচনা করে সিদ্ধান্ত নেয়া হবে।’ গত এপ্রিলে দিল্লি সফর করেন প্রধানমন্ত্রী শেখ হাসিনা। সেসময় রাষ্ট্রপতি ভবনে শেখ হাসিনার সঙ্গে এক বৈঠকে মমতা বন্দ্যোপাধ্যায় বলেন, তিস্তায় পানি স্বল্পতা থাকায় তার ভাগ বাংলাদেশকে দেয়া যাবে না। তার পরিবর্তে পশ্চিমবঙ্গের ছোট তিন নদী-তোর্ষা, ধানসিঁড়ি ও মানসিঁড়ির পানি বাংলাদেশকে দিতে তার আপত্তি নেই। এর আগে একই দিন প্রধানমন্ত্রী শেখ হাসিনা ও প্রধানমন্ত্রী নরেন্দ্র মোদির উপস্থিতিতে এক বৈঠকেও মমতা তার বিকল্প প্রস্তাব তুলে ধরেন। পর্যবেক্ষকরা বলছেন, মমতার প্রস্তাবকে গুরুত্ব দিয়ে তিস্তার পানিবণ্টন চুক্তি অনির্দিষ্টকালের জন্য ঝুলিয়ে দিতে যাচ্ছে ভারত। সাংবাদিক সম্মেলনে সুষমাকে প্রশ্ন করা হয়, প্রধানমন্ত্রী মোদি বলেছেন, শেখ হাসিনা ও তার সরকারের মেয়াদের মধ্যেই তিস্তা চুক্তি করা হবে। এখন বাংলাদেশে আগামী বছর সাধারণ নির্বাচনের আগে সেটি করা সম্ভব কি না। জবাবে সুষমা বলেন, ‘চুক্তি কবে হবে তা এখনই নির্দিষ্ট করে বলা সম্ভব নয়।’ তিনি ভারত সরকারের এ যাবৎকালের ঘোষিত নীতির পুনরাবৃত্তি করেই বলেন, ‘তিস্তা চুক্তি ভারত-বাংলাদেশ ও পশ্চিমবঙ্গের সহমত নিয়েই করা হবে। এ বিষয়ে পশ্চিমবঙ্গের মুখ্যমন্ত্রীর সম্মতি প্রয়োজন। আমাদের ধারণা সেই সম্মতি পাওয়া যাবে।’\nভারত সরকারের ঘোষিত এই নীতির প্রেক্ষাপটে বিশ্লেষকরা বলছেন, ভারত কি ইতোমধ্যে তার নীতি থেকে সরে এসে বাংলাদেশকে তিস্তার পানি দেয়ার কথা বাংলাদেশকে জানিয়েছে কি না তা মন্ত্রী সংসদে জানাননি।\nতিস্তায় কি পানি আসতে শুরু করেছে?\nপশ্চিমবঙ্গের মুখ্যমন্ত্রী মমতা ব্যানার্জি বরাবর দৃঢ়কণ্ঠে বলে আসছেন, তিস্তা পশ্চিমবঙ্গের নদী। বাংলাদেশকে দেয়ার মত পানি তিস্তায় নেই। উজানে অনেক বাঁধ, সেখানে পানি আটকে আছে। তিনি প্রশ্ন তোলেন, ‘সেই পানি না আসলে পানি কোথায় থেকে দেয়া হবে?’ পশ্চিমবঙ্গের উজানে সিকিমে অন্তত ১৪টি প্রকল্প করে পানির প্রবাহ বাধাগ্রস্ত করা হচ্ছে। তাহলে এখন কি সেই পানি আসা শুরু হয়েছে? অন্যদিকে মমতা ব্যানার্জির তিস্তার বিকল্প প্রস্তাব দিল্লি বিবেচনায় নিয়েছে এবং তা সমাধান করার কথাও বলেছে। পশ্চিমবঙ্গের মতামতের ভিত্তিতেই বিষয়গুলো চুড়ান্ত করা হবে। তাহলে দিল্লি এই মনোভাব কি ত্যাগ করেছে? যার ভিত্তিতে বাংলাদেশের পানি সম্পদ মন্ত্রী একটি ফ্রেমওয়ার্ক তৈরির ব্যাপারে নিশ্চিত পদক্ষেপ গ্রহণে সক্ষম হলেন? এই প্রশ্নগুলোর জবাব আসা জরুরি বলে মনে করেন বিশ্লেষকরা। পশ্চিমবঙ্গ রাজ্য সরকারের সেচমন্ত্রী রাজীব বন্দ্যোপাধ্যায়কে উদ্ধৃত করে গত ২০১৪ সালের মার্চে ভারতের টাইমস অব ইন্ডিয়া জানায়, রাজ্যের কৃষি উৎপাদন বাড়াতে উত্তরাঞ্চলের অতিরিক্ত জমি সেচের আওতায় আনা হবে। এর অংশ হিসেবে আগামী বছর দেড় লাখ হেক্টর জমি সেচের আওতায় আনা হবে। মন্ত্রী বলেন, ‘পশ্চিমবঙ্গের সেচ চাহিদা মেটানোর মতো প্রয়োজনীয় পানি তিস্তায় নেই। তাই তিস্তা থেকে পশ্চিমবঙ্গের অতিরিক্ত পানির প্রয়োজন। নিজেদের চাহিদা না মিটিয়ে বাংলাদেশকে পানি দেব কীভাবে?’ এখন প্রশ্ন উঠেছে, পশ্চিমবঙ্গের এই মনোভাব পরিবর্তনের কোন ইঙ্গিত কি বাংলাদেশ বা ভারতের কেন্দ্রীয় সরকারকে দেয়া হয়েছে- যার ভিত্তিতে বাংলাদেশ ‘ফ্রেমওয়ার্ক’ তৈরির কথা বলছে?\nশুভঙ্করের ফাঁকির কবলে বাংলাদেশ\nভারতে বিজেপি সরকার ক্ষমতায় আসার পর তিস্তা নদীর পানি নিয়ে বাংলাদেশের সঙ্গে একটি চুক্তি হবার কথাবার্তা আবারো চাঙা হয়। এই কথিত ‘চুক্তি’ উদ্যোগের প্রেক্ষিতে বাংলাদেশের জনমনে নানা প্রশ্ন দেখা দিয়েছে। এই প্রশ্নগুলোর সমাধান ছাড়াই কোন চুক্তি হলে তা হবে এক বড় রকম শুভঙ্করের ফাঁকি। এসব প্রশ্নের মধ্যে আছে, তিস্তা নিয়ে যে চুক্তি স্বাক্ষরিত হবার কথা জোর দিয়ে বলা হয়ে থাকে তার মূল ড্রাফট কোথায়? চুক্তির খসড়ায় কী আছে- বাংলাদেশ কি তা জানে? তিস্তার দীর্ঘ প্রবাহজুড়ে বহুসংখ্যক সেচ ও বিদ্যুত প্রকল্প তৈরি অব্যাহত রেখেছে ভারত। এজন্য উজানেই পুরো নদী থেকেই পানি সরিয়ে নিচ্ছে তারা। সেক্ষেত্রে বাংলাদেশ কতোটুকু পানি পাবার যোগ্য হবে? যদি ৫০/৫০ ভিত্তিতে পানি ভাগ করার কথা বলা হয় তাহলে পানির হিসাব ধরা হবে নদীর মূল প্রবাহ থেকে নাকি গজলডোবা বাঁধের গোড়া থেকে- তাও নিশ্চিত নয়। এর ফলে বিশ্লেষকরা বিভ্রান্তিতে পড়েছেন এই নিয়ে যে, গঙ্গা চুক্তির মতো এই চুক্তির পরিণতি হতে যাচ্ছে কি- না। এই আশঙ্কায় জনমনে প্রশ্ন দেখা দিয়েছে, কীসের ভিত্তিতে তিস্তা চুক্তির কথিত ফ্রেমওয়ার্ক হচ্ছে আর কতটুকু পানিই বা পাবে বাংলাদেশ?\nউল্লেখ্য, এর আগে একদিকে চলেছে চুক্তির নামে একের পর এক প্রহসন। চুক্তি না হবার জন্য পশ্চিমবঙ্গের তৃণমূল সরকারের উপরেও দোষ চাপানো হয়েছে। অন্যদিকে ভারতীয় অংশে সেচ ও বিদ্যুতের জন্য অসংখ্য বাঁধ আর প্রকল্পের মাধ্যমে স্তব্ধ করে ফেলা হচ্ছে পানির প্রবাহ। এমনকি দীর্ঘ খাল খনন করে তিস্তার পানি মহানন্দা হয়ে ফারাক্কা পয়েন্টে নেয়ার প্রকল্প সম্পন্ন হয়েছে। এভাবে ভারত কার্যত পুরো নদী থেকেই পানি প্রত্যাহার করে চলেছে। এর প্রতিক্রিয়ায় কৃষি ও পরিবেশের ক্ষেত্রে চরম সংকটে পড়েছে বাংলাদেশের উত্তরাঞ্চল। প্রাপ্ত খবর অনুযায়ী সিকিমে তিস্তা নদীর উপর কয়েকটি বাঁধ ইতোমধ্যে তৈরি হয়ে গেছে, আরো দশটি বাস্তবায়নের পথে রয়েছে। এভাবে ৩৫টি প্রকল্পের পরিকল্পনা রয়েছে ভারতের। সেখানকার সংবাদমাধ্যম, বিভিন্ন ওয়েবসাইটের তথ্য এবং ঢাকার একাধিক সূত্রে এই খবর জানা গেছে। পশ্চিমবঙ্গের সেচমন্ত্রী ইতোপূর্বে বলেছিলেন, এই পরিস্থিতিতে বাংলাদেশের সঙ্গে পানিবণ্টন নিয়ে ভাবা সম্ভব নয়। সেচমন্ত্রী আরো বলেছিলেন, তিস্তার ওপরে শুধুমাত্র কালিঝোড়ায় একটি পানিবিদ্যুৎ কেন্দ্র তৈরির জন্য কেন্দ্রীয় সরকারের বিদ্যুৎ দফতর তাদের অনুমতি নিয়েছিল। কিন্তু তারপরে সিকিমে আরো দু’টি পানিবিদ্যূৎ কেন্দ্র তৈরি হয়েছে এবং একটির কাজ চলছে। ভবিষ্যতে আরো দশটি পানিবিদ্যুৎ তৈরির পরিকল্পনা রয়েছে। এতে ভবিষ্যতে তিস্তায় বাংলাদেশ ন্যায্য হিস্যা তো দূরে থাক, আদৌ পানি পাবে কিনা সেটিই এখন বড় প্রশ্ন হয়ে দেখা দিয়েছে। ফলে বাংলাদেশের পানি সম্পদ মন্ত্রীর ‘ফ্রেমওয়ার্ক’ তৈরি কতোটা বাস্তবসম্মত তা নিয়ে বিভ্রান্তিতে পড়েছেন বিশ্লেষকরা।\n১৪টি বাঁধে আটকা তিস্তার পানিপ্রবাহ\nভারতের সিকিম থেকে পশ্চিমবঙ্গের গজলডোবা পর্যন্ত অন্তত ১৪টি বাঁধে আটকা পড়ে থাকে তিস্তার পানিপ্রবাহ। ফলে গজলডোবা পয়েন্টে যথেষ্ট পানি জমা হতে পারে না। এরকম অবস্থায় যেনতেন প্রকারে একটা ‘তিস্তা চুক্তি’ হলেও তা কোন কাজেই দেবে না বাংলাদেশের। ইতোমধ্যে পশ্চিমবঙ্গের মুখ্যমন্ত্রী মমতা ব্যানার্জি বলেছেন, ‘তিস্তায় তো পানিই নেই।’\nতিস্তা নদী হিমালয় থেকে উৎপন্ন হয়ে সিকিম এবং ভারতের পশ্চিমবঙ্গের উপর দিয়ে বাংলাদেশের যমুনা নদীতে এসে পৌঁছেছে। আন্তর্জাতিক নদী তিস্তার উপর শুধু সিকিমেই তৈরি হয়েছে ৫টি বৃহদাকার ড্যাম। এগুলো হলো, চুংথান্ড ড্যাম, টিনটেক ড্যাম, সেরওয়ানি ড্যাম, রিয়াং ড্যাম ও কালিঝোরা ড্যাম। এছাড়াও বর্তমানে চলমান প্রকল্পের মধ্যে রয়েছে, লোয়ার লাগিয়াপ, রামমাম-২, রণজিৎ-৩, তিস্তা-৫ এবং রঙ্গিচু। এগুলো সবই পানি-বিদ্যুৎ উৎপাদন কেন্দ্র। এগুলোর জন্য অবশ্যই তিস্তার পানি প্রত্যাহার ও সংরক্ষণ করা প্রয়োজন হবে। সিকিমে আরও ৪টি এধরণের প্রকল্পের প্রস্তার সরকারের হাতে রয়েছে। পশ্চিমবঙ্গে রয়েছে গজলডোবা ব্যারেজ ও তিস্তা-মহানন্দা সংযোগ খাল। তিস্তার একটি প্রকল্প ম্যাপ থেকে এমন ১৪টি স্থানে প্রকল্প চিহ্নিত দেখতে পাওয়া যায়। এসব প্রকল্পের কারণে উজান থেকে সিকিম হয়ে যথেষ্ট পরিমাণ পানি যেমন পশ্চিমবঙ্গে এসে পৌঁছায় না, তেমনি পশ্চিমবঙ্গের পানি প্রবাহও গজলডোবায় আটকে যায়। আর তিস্তার পানি মহানন্দার ক্যানেল দিয়ে পশ্চিমবঙ্গের বিস্তীর্ণ কৃষি জমিতে সেচ দেয়া হয়। ফলে বাংলাদেশ কোন পরিমাণ পানির ভাগের জন্য অপেক্ষা করছে তা পরিস্কার নয়। কারণ এখন কেবলই গজলডোবা বাঁধ থেকে চুঁইয়ে নামা সামান্য পানি এবং বৃষ্টির অনিশ্চিত পরিমাণ পানির উপরেই বাংলাদেশকে ভরসা করতে হয়। এই অবস্থায় বিশেষজ্ঞরা মনে করছেন, গজলডোবা পয়েন্টের হিসেব আমলে নিয়ে বাংলাদেশকে সত্যি সত্যি পানির নায্য হিস্যা দিতে হলে এই ব্যারেজটিই ভেঙে ফেলতে হবে। তবেই পরিস্থিতির কিছুটা উন্নতি আশা করা যায়। আর পশ্চিমবঙ্গের পানি প্রাপ্তির বিষয়টি তারা সিকিমের সঙ্গে বোঝাপড়া করে নিতে পারে। উজানে তিস্তার যে দীর্ঘ গতিপথ ভারতের সিকিমের ভেতরে এবং সিকিম ও পশ্চিমবঙ্গের সীমানায় প্রবাহিত হচ্ছে, সেখান থেকে ভারত যে পানি প্রত্যাহার করছে বা জলবিদ্যুৎ কেন্দ্র করছে, চুক্তি হলেও তাতেও ঝামেলা বাড়তে পারে আশঙ্কা রয়েছে। এসব বিষয় বিবেচনায় নিলে তিস্তা চুক্তির আওতায় আদৌ বাংলাদেশ এ নদীর পানির ন্যায্য হিস্যা কখনো পাবে কিনা, তা নিয়ে সন্দিহান হওয়ার যথেষ্ট কারণ দেখছেন বিশেষজ্ঞরা।\nতিনগুন চাহিদা বাংলাদেশের\nবহুল আলোচিত তিস্তা নদীর পানিতে পশ্চিমবঙ্গের যে চাহিদা তার তিনগুন চাহিদা হলো বাংলাদেশের। অন্যদিকে পশ্চিমবঙ্গের মুখ্যমন্ত্রী মমতা ব্যানার্জির প্রস্তাবিত নদীগুলোতেও ভারতের বাঁধ বিদ্যমান রয়েছে। এসব নদীর পানির হিস্যার বিষয়টি যথারীতি বাংলাদেশের দাবীর তালিকায় রয়েছে। ফলে এসব নদীর পানি কখনোই তিস্তার বিকল্প হতে পারেনা বলে মনে করেন বিশেষজ্ঞমহল।\nপ্রাপ্ত তথ্যে দেখা যায়, তিস্তায় পশ্চিমবঙ্গের ৩টি জেলার মাত্র ৯টি থানার ১০ থেকে ১২ হাজার বর্গকিলো মিটার অববাহিকা এলাকার ১০ লাখ লোক উপকৃত হয়ে থাকে। এগুলো হলো, দার্জিলিং, কালিম্পং, কার্শিয়াং, শিলিগুড়ি, মেখলিগঞ্জ, জলপাইগুড়ি, ভক্তিনগর, ময়নাগুড়ি ও মাল থানা। পক্ষান্তরে বাংলাদেশ অংশে ৮টি জেলার ২৫টি উপজেলার ২০ থেকে ২২ হাজার বর্গ কিলোমিটার অববাহিকা এলাকার প্রায় দেড় কোটি মানুষ সরাসরি উপকৃত হয়ে থাকে। এছাড়া বাংলাদেশে তিস্তা প্রকল্পের মতো বৃহদাকার সেচপ্রকল্পও রয়েছে সম্পূর্ণ তিস্তার পানির উপর নির্ভর করে। পানি না পেলে এই প্রকল্প ১০০ ভাগ মুখ থুবড়ে পড়বে।\nকল্যাণ রুদ্রের রিপোর্ট\nসম্প্রতি তিস্তার পানিবণ্টনকে কেন্দ্র করে ভারতের কেন্দ্রীয় সরকারের কাছে একটি রিপোর্ট পাঠিয়েছে পশ্চিমবঙ্গ রাজ্য সরকার। পশ্চিমবঙ্গের নদী বিশেষজ্ঞ কল্যাণ রুদ্রের নেতৃত্বে করা ওই রিপোর্টে তিস্তায় শুষ্ক মৌসুমে পর্যাপ্ত পানি থাকে না বলে উল্লেখ করা হয়েছে। রাজ্য সরকারের পাঠানো ওই রিপোর্টে সিকিমে জলবিদ্যুৎ প্রকল্পের বাঁধ পরিদর্শন করার জন্য ভারতের পার্লামেন্টারি কমিটির প্রতি আহ্বান জানানো হয়েছে। রিপোর্টে বলা হয়, শুষ্ক মৌসুমে তিস্তার পানির ৬০ শতাংশ এ বাঁধগুলোয় আটকে যাচ্ছে। মাত্র ৪০ শতাংশ পানি পশ্চিমবঙ্গের উত্তরবঙ্গে এসে পৌঁছায়। এতে বলা হয়, শুষ্ক মৌসুমে প্রতি সেকেন্ডে ১০০ কিউবিক মিটার পানি থাকে তিস্তায়। সে সময় পশ্চিমবঙ্গ ও বাংলাদেশের সেচের পানির চাহিদা মেটাতে প্রয়োজন প্রতি সেকেন্ডে ১ হাজার ৬০০ কিউবিক মিটার। পশ্চিমবঙ্গ রাজ্য সেচ অধিদফতরের দাবি, তিস্তার পানি কমে যাওয়ায় পশ্চিমবঙ্গের সেচের চাহিদা পুরোপুরি পূরণ করা যাচ্ছে না। এর থেকে বাংলাদেশকে পানির ভাগ দিতে গেলে পশ্চিমবঙ্গের উত্তরবঙ্গে সেচের পানি মিলবে না। সেচ ছাড়াও তিস্তা থেকে উত্তরবঙ্গে দৈনিক পাঁচ কোটি লিটার পানীয় পানি সরবরাহ করা হয়। পশ্চিমবঙ্গ সেচ দফতরের অভিযোগ, সিকিমে তিস্তার ওপর যে আটটি বাঁধ নির্মাণ করা হয়েছে সে বিষয়ে পশ্চিমবঙ্গ রাজ্য সরকারকে কিছু জানানোই হয়নি। উল্লেখ্য, এ মাসের শুরুতে প্রধানমন্ত্রী শেখ হাসিনা ভারত সফর করেন। সফরে তিস্তার পানিবণ্টন চুক্তি হওয়ার আশা করা গেলেও তা শেষ পর্যন্ত হয়নি। এ প্রেক্ষাপটে তিস্তার পানির প্রবাহ যাচাই করতে পশ্চিমবঙ্গ রাজ্য সরকারের পক্ষ থেকে নদী বিশেষজ্ঞ কল্যাণ রুদ্রের নেতৃত্বে একটি দল এ রিপোর্ট তৈরি করেন। এর আগেও কল্যাণ রুদ্র তিস্তা নিয়ে একই ধরণের রিপোর্ট করেছিলেন।\nএই সঙ্গে বিশিষ্ট নদী গবেষক হেরিটেজ রাজশাহীর সভাপতি মাহবুব সিদ্দিকী বলেন, তিস্তা নিয়ে পানি বণ্টন নয়- পানি ব্যবহার চুক্তি হতে হবে। অর্থাৎ এই নদীর পানি দুই দেশই নিজ নিজ প্রয়োজন অনুযায়ী ব্যবহার করবে। তিন মনে করেন, সামগ্রিকভাবে অভিন্ন নদীর পানিপ্রবাহ একটা ‘প্যাকেজ ডিল’-এর আওতায় নিয়ে বাংলাদেশের প্রাপ্য দাবী করা যুক্তিসঙ্গত হতে পারে। মন্ত্রীর ফ্রেমওয়ার্ক-এর বিষয়ে তাঁর অভিমত, দু’টি কারণের যে কোন একটি হতে পারে- এক. ভারত যেনতেন একটি চুক্তি বাংলাদেশের হাতে ধরিয়ে দিয়ে পরিস্থিতি ঠাণ্ডা করতে চাচ্ছে। দুই. বাংলাদেশের সাধারণ মানুষকে স্বান্তনা দেয়ার জন্য মাঝেমধ্যে এধরণের কথা ছেড়ে দেয়ার কৌশল অবলম্বন করা হচ্ছে। মাহবুব সিদ্দিকী বলেন, বাংলাদেশের ১৬ কোটি মানুষ তিস্তা ইস্যুতে ঐক্যবদ্ধ রয়েছে। সরকারের সুযোগ ছিলো এই ঐক্যকে কাজে লাগিয়ে ভারতের কাছ থেকে ন্যায্য হিস্যা আদায় করে নেয়ার। কিন্তু যেকোন কারণেই হোক সরকার তা হাতছাড়া করেছে।


Home/জাতীয়/মনোনয়ন ফরম কিনলেন অভিনেতা সিদ্দিকও, টাঙ্গাইলের যে আসনে লড়বেন তিনি…\nমনোনয়ন ফরম কিনলেন- জনপ্রিয় অভিনেতা সিদ্দিকুর রহমান (সিদ্দিক হিসেবেই ভক্তদের নিকট পরিচিত) আজ আওয়ামী লীগের মনোনয়ন ফরম সংগ্রহ করেছেন।\nটাঙ্গাইল ১ আসন থেকে নির্বাচন করার জন্য তিনি মনোনয়ন ফরম কিনেছেন বলে জানান ঢাকা বিভাগের মনোনয়ন ফরম বিক্রির দায়িত্বরত ছাত্রলীগের সাবেক নেতা শামসুল কবির রাহাত।।\nমধুপুর-ধনবাড়ী এই দুইটি উপজেলা নিয়ে টাঙ্গাইল-১ আসন গঠিত। এই আসনের বর্তমান এমপি আওয়ামী লীগের কেন্দ্রীয় কমিটির প্রেসিডিয়াম সদস্য সাবেক খাদ্যমন্ত্রী জনপ্রিয় ড. আব্দুর রাজ্জাক। তিনি পরপর তিনবার টাঙ্গাইল-১ (মধুপুর-ধনবাড়ী) আসনের জাতীয় সংসদ সদস্য নির্বাচিত হয়েছেন।\nকিছুদিন আগে জানা গিয়েছিল সিদ্দিক টাঙ্গাইলের একটি আসন থেকে নির্বাচন করবেন।\nযে দলের হয়ে মনোনয়ন ফরম কিনেছেন নাজমুল হুদা\nএকাদশ জাতীয় সংসদ নির্বাচনের তফসিল ঘোষণার পর শুক্রবার (৯ নভেম্বর) থেকে মনোনয়ন বিক্রি শুরু করেছে ক্ষমতাসীন আওয়ামী লীগ।এদিকে, আওয়ামী লীগের দলীয় মনোনয়ন ফরম সংগ্রহ করেছেন বাংলাদেশ ন্যাশনালিস্ট অ্যালায়েন্সের (বিএনএ) ব্যারিস্টার নাজমুল হুদা।\nশুক্রবার (৯ নভেম্বর) ধানমণ্ডির আওয়ামী লীগ সভাপতি শেখ হাসিনার রাজনৈতিক কার্যালয়ের নির্বাচনী অফিস থেকে মনোনয়ন ফরম কিনেছেন তিনি।নাজমুল হুদা ঢাকা-১৬ আসন থেকে মনোনয়ন ফরম কিনেছেন বলে জানিয়েছেন, ঢাকা বিভাগের মনোনয়ন ফরম বিক্রির দায়িত্বে থাকা ছাত্রলীগের সাবেক যুগ্ম সাধারণ সম্পাদক শামসুল কবির রাহাত।\nউল্লেখ্য, ব্যারিস্টার নাজমুল হুদা বিএনপির তৎকালীন বিএনপি–জামায়াত জোট সরকারের আমলে যোগাযোগমন্ত্রী ছিলেন এবং বিএনপির প্রথম স্থায়ী কমিটির সদস্য ছিলেন।\nপরবর্তীতে তিনি বিএনপি থেকে বের হয়ে যান এবং বাংলাদেশ ন্যাশনালিস্ট অ্যালায়েন্সের (বিএনএ) নামে একটি নতুন দল গঠন করেন। নাজমুল হুদা বর্তমানে বাংলাদেশ ন্যাশনালিস্ট অ্যালায়েন্সের (বিএনএ) সভাপতি।\nনির্বাচনে যাবে বিএনপি! ৫ আসনে লড়বেন খালেদা,শরিকদের জন্য ১০০\nজাতীয় ঐক্যফ্রন্ট এবং ২০ দলীয় জোটকে একসঙ্গে নিয়ে নির্বাচন করতে চায় বিএনপি। বিএনপি নেতাদের বিরুদ্ধে নানা রকম মামলা, গ্রেপ্তারি পরোয়ানা ও প্রার্থীতায় অযোগ্যতার প্রেক্ষিতে প্রতিটি কেন্দ্রে ২ জন করে বিকল্প প্রার্থী রেখে নির্বাচনের মনোনয়ন চূড়ান্ত করা হবে বলে জানা গেছে।\nতবে বিএনপির দায়িত্বশীল সূত্রগুলো বলছে, প্রতিটি কেন্দ্রে ৩ জন করে প্রার্থীর নাম চূড়ান্ত করেছেন লন্ডনে পলাতক বিএনপির ভারপ্রাপ্ত চেয়ারম্যান তারেক রহমান। বিএনপির দুই শরিক দল – জাতীয় ঐক্যফ্রন্ট ও ২০ দলীয় জোট। বিএনপি মনে করছে, এ নির্বাচন যেহেতু তাদের অস্তিত্বের লড়াই, সেহেতু তাঁরা সর্বোচ্চ ত্যাগ স্বীকার করেই এ নির্বাচনে অংশ নিতে চায়।\nসেজন্য বিএনপি শরিকদের জন্য ১০০টি আসন ছেড়ে দিতে পারে বলে একাধিক সূত্র আভাস দিয়েছে। সেক্ষেত্রে, জাতীয় ঐক্যফ্রন্টকে ৫০ আসন ও ২০ দলীয় ঐক্যজোটকে ৫০ আসন দেওয়া হতে পারে বলে আভাস পাওয়া গেছে।\nবিএনপির একটি সূত্র বলেছে, লন্ডনে তারেক রহমান বিএনপির ৩০০ আসনের মনোনয়নই চূড়ান্ত করেছেন। তিনি সম্ভাব্য প্রার্থীদের সাক্ষাৎকার ও নিয়েছেন।\nএদের মধ্যে কেউ কেউ তাঁর সঙ্গে সশরীরে লন্ডনে গিয়ে সাক্ষাত করেছেন। আবার কেউ কেউ তাঁর সঙ্গে টেলিফোনেও সাক্ষাৎ করেছেন। তারেক এই মনোনয়ন চূড়ান্ত করবে এ বিষয়টি বিএনপির একাধিক নেতা নিশ্চিত করেছেন।\nবিএনপির শীর্ষ নেতারা বলেছেন, অনেক আগেই বিএনপি গোপনে তাদের মনোনয়নের কাজটি চূড়ান্ত করেছে। বিএনপিও আওয়ামী লীগের মতোই মাঠ পর্যায়ে একাধিক জরিপ করেছে।\nসেসব জরিপের তথ্য অনুযায়ী, ২০০৮ সালের নির্বাচনে অংশগ্রহনকারী প্রায় ২০০ প্রার্থী এবারের নির্বাচনে মনোনয়ন পাচ্ছে না। বিএনপি মনোনয়নের ক্ষেত্রে অন্য রকম চমক আনতে পারে বলে একাধিক সূত্র জানিয়েছে।\nতারেক রহমানের স্ত্রী ড. জোবায়দা রহমান সিলেট-১ আসন থেকে প্রতিদ্বন্দ্বিতা করবেন বলে জানা গেছে। প্রয়াত কোকোর স্ত্রী সৈয়দা শর্মিলা রহমান মাগুরা এবং ঢাকার একটি আসন থেকে নির্বাচন করতে পারেন বলে জানা গেছে।\nএছাড়াও বেগম জিয়ার পরিবারের সদস্যদের মধ্যে খালেদা জিয়ার ভাই শামীম ইস্কান্দার ও বোন এবারের নির্বাচনে প্রতিদ্বন্দ্বীতা করবেন বলে জানা গেছে।\nবিএনপির সূত্রগুলো বলছে, যেহেতু খালেদা জিয়া ও তারেক জিয়া কেউই এবারের নির্বাচনে অংশগ্রহন করতে পারছে না, কাজেই জিয়া পরিবারের পক্ষ থেকে বেশি সংখ্যক প্রার্থীদের মনোনয়ন দিয়ে জিয়া পরিবারের কর্তৃত্ব বিএনপিতে রাখার চেষ্টা করা হবে।\nতবে বিএনপির অন্য একটি সূত্র বলছে, বিএনপির মনোনয়ন তালিকায় বেগম খালেদা জিয়াকে ৫টি আসনে দেখানো হয়েছে। এর মধ্যে রয়েছে বগুড়ার ২টি আসন, ফেনীর ১টি আসন, ঢাকার ১টি আসন ও খুলনা অঞ্চলের ১টি আসন। বিএনপি বলছে, নির্বাচন নিয়ে আন্দোলন করার ক্ষেত্রে খালেদা জিয়ার মনোনয়নের গ্রহনযোগ্যতা নিয়ে তাঁরা চ্যালেঞ্জ মোকাবেলা করতে চায়।\nবিএনপির নেতা খন্দকার মাহাবুব হোসেন বলেছেন, ‘বিএনপি যদি শেষ পর্যন্ত নির্বাচনে যায় তাহলে অবশ্যই বেগম খালেদা জিয়াকে নিয়েই নির্বাচনে যাবে।’\nতিনি বলেন, ‘আইনী লড়াইয়ে বেগম খালেদা জিয়াকে নির্বাচন থেকে অযোগ্য করার সুযোগ নেই। কারণ তিনি হাইকোর্টের রায়ে দন্ডিত হয়েছেন, আমরা আপিল বিভাগে যাবো। দন্ডিত হওয়ার পরও নির্বাচনে অংশগ্রহণ করার এমন অনেক উদাহরণ রয়েছে আপিল বিভাগের।’\nএ প্রসঙ্গে তিনি মোফাজ্জল হোসেন চৌধুরী মায়া ও ড. মহিউদ্দিন খান আলমগীরের উদাহরণ দেন। তিনি বলেন, দু’জনই উচ্চ আদালতে দন্ডিত হওয়ার পর ২০০৮ সালের নির্বাচনে অংশগ্রহন করেছিলো।\nতাঁরা বেগম খালেদা জিয়ার মনোনয়ন পত্র নেবেন এবং ৫টি আসনেই মনোনয়ন ফর্ম জমা দেবেন। যদি খালেদা জিয়ার মনোনয়পত্র গ্রহনে বাঁধা দেওয়া হয়, সেটিকে তাঁরা আন্দোলনের ইস্যু হিসেবে সামনে নিয়ে আসবেন। এ প্রেক্ষাপটে বিএনপি যে নির্বাচনের প্রস্তুতি আগে থেকেই করে রেখেছিলো তা ক্রমশ: দৃশ্যমান হয়ে উঠছে।\nনির্বাচনে ড. কামাল হোসেন প্রতিযোগিতা করবেন কিনা সেটি এখনো নিশ্চিত নয়। একাধিক সাক্ষাৎকারে ড. কামাল হোসেন বলেছেন, তিনি নির্বাচনে অংশগ্রহনে আগ্রহী নন।\nতবে বিএনপির একটি সূত্র বলছে, ড. কামাল হোসেন শারীরীকভাবে যথেষ্ট অসুস্থ। জনগণের মধ্যে তাঁর জনপ্রিয়তা খুব একটা বেশি নয়। খালেদা জিয়া যদি নির্বাচনে যান, সেক্ষেত্রে তাঁর ছেড়ে দেওয়া একটি শূন্য আসন থেকে ড. কামালের নির্বাচনে প্রতিদ্বন্দ্বীতা করার সম্ভাবনা আছে।\nতবে ড. কামাল হোসেনের নির্বাচনে অংশগ্রহন না করলেও, তাঁর নেতৃত্বে গণফোরাম, নাগরিক ঐক্য ও যুক্তফ্রন্টের অন্যান্য রাজনৈতিক দলগুলো নির্বাচনে অংশগ্রহন করবে।\nবিএনপি চাইছে, ঐক্যফ্রন্ট ও ২০ দলীয় জোটের সব প্রার্থীদের ধানের শীষ প্রতীক দিয়ে নির্বাচনে অংশগ্রহন করাতে। এ নির্বাচনকে একটি আন্দোলনের অংশ হিসেবে গ্রহণ করা।\nতবে বিএনপির নেতা নজরুল ইসলাম খান নিশ্চিত করেছে, তাঁরা শেষ পর্যন্ত নির্বাচনে যাবে কি না তা নির্ভর করবে সরকার ও নির্বাচন কমিশনের সদিচ্ছার ওপর। নির্বাচন কমিশন যদি অবাধ, সুষ্ঠু ও নিরপেক্ষ নির্বাচন নিশ্চিত না করে তাহলে নির্বাচনে যাওয়ার প্রশ্নই আসে না।


এখনই স্কুলশিশুদের টিকা দেয়ার পরিকল্পনা নেই\nতবিবুর রহমান রাহুল শর্মা\n৬ জুলাই, ২০২১ ০৮:১৭\nআপডেট: ৬ জুলাই, ২০২১ ০৮:৪৪\nসরকারের হাতে এখন পর্যাপ্ত টিকা নেই। তা ছাড়া সারা দেশে এ মুহূর্তে স্কুল পর্যায়ের শিক্ষার্থীর সংখ্যা ১ কোটি ২৫ লাখ। ১৮ বছরের নিচের শিশুদের টিকা দেয়া যাবে কিনা সেটিও স্পষ্ট নয়।\nপ্রধানমন্ত্রী শেখ হাসিনা ৩ জুলাই জাতীয় সংসদ অধিবেশনের সমাপনী ভাষণে বলেন, শিক্ষার্থীদের টিকা দিয়ে স্কুলে পাঠাতে চায় সরকার। তবে খোঁজ নিয়ে দেখা গেছে, স্কুলশিক্ষার্থীদের টিকাদানের আপাতত পরিকল্পনা নেই স্বাস্থ্য অধিদপ্তরের।\nসারা দেশে এ মুহূর্তে স্কুল পর্যায়ের শিক্ষার্থীর সংখ্যা ১ কোটি ২৫ লাখ। টিকাস্বল্পতার পাশাপাশি এবং ১৮ বছরের নিচের জনগোষ্ঠীকে টিকাদানের বিষয়ে বিশ্ব স্বাস্থ্য সংস্থার নীতিমালায় পরিষ্কার কিছু উল্লেখ না থাকায় স্বাস্থ্য অধিদপ্তর শিশুদের টিকা দেয়ার কথা ভাবছে না।\nস্বাস্থ্য অধিদপ্তর কর্মকর্তারা বলছেন, দেশের ৮০ শতাংশ লোককে দেয়ার মতো পর্যাপ্ত টিকা সরকারের হাতে নেই। দেশে যে চার ধরনের টিকা আসছে, সেগুলো দেয়ার তালিকায় স্কুলশিক্ষার্থীদের অন্তর্ভুক্ত করার আপাতত পরিকল্পনা নেই।\nএদিকে, মাধ্যমিক ও উচ্চ মাধ্যমিক শিক্ষা অধিদপ্তরের একাধিক কর্মকর্তা বলছেন, স্কুলশিক্ষার্থীদের টিকা দেয়ার ব্যাপারে তারা আলোচনায় বসবেন ঈদের পর। এর মধ্যে বিভিন্ন উৎস থেকে সরকারের হাতে পর্যাপ্ত টিকা চলে আসবে। দুই অধিদপ্তর বসে তখন হয়তো এ বিষয়ে সিদ্ধান্ত নেয়া হবে।\nশিক্ষার্থীদের সুরক্ষা ও টিকা নিশ্চিত করেই শিক্ষাপ্রতিষ্ঠান খুলে দেয়ার সুপারিশ স্বাস্থ্য বিশেষজ্ঞদের।\nএ বিষয়ে জানতে চাইলে জনস্বাস্থ্য বিশেষজ্ঞ ডা. লেলিন চৌধুরী নিউজবাংলাকে বলেন, ‘আমরা এখন পর্যন্ত চারটি কোম্পানির টিকা পেয়েছি। এগুলো হলো মর্ডানা, ফাইজার, সিনোফার্ম এবং অক্সফোর্ড-অ্যাস্ট্রাজেনেকা। এর মধ্যে শুধুমা ফাইজারের টিকা ১৮ বছরের নিচের বয়সীদের ব্যবহারে বিশ্ব স্বাস্থ্য সংস্থার অনুমোদন রয়েছে। তবে আমরা ফাইজারের টিকা পেয়েছি মাত্র ১ লাখ ৬ হাজার, যা আমাদের চাহিদার তুলনায় খুবই কম।’\nঢাকা বিশ্ববিদ্যালয়ের বায়োমেডিক্যাল রিসার্চ সেন্টারের সাবেক পরিচালক ও ওষুধ প্রযুক্তি বিভাগের অধ্যাপক আ ব ম ফারুক বলেন, টিকা দেয়ার আগে স্কুল-কলেজ খোলা ঠিক হবে না। আমার জানা মতে, এ ধরনোর কোনো টিকা এখনও দেশে আসেনি। তবে যতটুকু খবর পাচ্ছি, আগস্ট নাগাদ দেশে পর্যাপ্ত টিকা চলে আসবে। তখন সরকার ব্যাপক পরিমাণে টিকা কার্যক্রম চালাতে পারবে।\nতিনি আরও বলেন, ‘ভারতীয় বায়োটেক কোম্পানি ভারত বায়োটেক দুই বছর বছরের বেশি বয়সীদের ব্যবহারের জন্য একটি টিকার পরীক্ষা চালাচ্ছে। এ পরীক্ষা সফল হলে সারা বিশ্বের স্কূল-কলেজের শিশুদের টিকার আওতায় আনা সহজ হবে। সে ক্ষেত্রে আমরাও উপকৃত হতে পারি।’\nএ বিষয়ে জানতে চাইলে মাধ্যমিক ও উচ্চমাধ্যমিক অধিদপ্তরের মহাপরিচালক অধ্যাপক ড. সৈয়দ মো. গোলাম ফারুক বলেন, ‘টিকা নিশ্চিত করার পর স্কুল-কলেজ খুলে দেয়ার প্রধানমন্ত্রীর বক্তব্যটি যথার্থ ও সময়োপযোগী।’\nকবে নাগাদ স্কুল-কলেজের শিক্ষার্থীদের টিকা দেয়ার পরিকল্পনা রয়েছে, জানতে চাইলে তিনি বলেন, ‘বিষয়টি দেখভাল করবে স্বাস্থ্য মন্ত্রণালয়। আমাদের মাধ্যমিক পর্যায়ে শিক্ষার্থী আছে ১ কোটি ৫ লাখ আর উচ্চমাধ্যমিকে শিক্ষার্থী রয়েছে প্রায় ২০ লাখ। আমাদের যে শিক্ষা ব্যবস্থা, তাতে সাধারণত একজন শিক্ষার্থী ১৮ বছর বয়সে উচ্চমাধ্যমিক উর্ত্তীন হয়।’\nগত শনিবার জাতীয় সংসদের বাজেট অধিবেশনে সংসদ নেতার সমাপনী ভাষণে প্রধানমন্ত্রী শেখ হাসিনা বলেন, ‘এখানে স্কুল-কলেজ খুলে দেয়ার দাবি উঠছে। কিন্তু আসল কথা হলো, যাদের বাচ্চারা স্কুল-কলেজে যায়, তারাই কিন্তু চাচ্ছেন না এখন শিক্ষাপ্রতিষ্ঠান খোলা হোক। যাদের ছেলেমেয়েরা যায় না, তারাই বেশি কথা বলছেন।\nপ্রধানমন্ত্রী বলেন, ‘স্কুল বন্ধ আছে। কিন্তু পড়াশোনা যেন বন্ধ না হয়। আমরা সংসদ টিভিতে শিক্ষা কার্যক্রম চালাচ্ছি। শিক্ষার্থীদের একটু ক্ষতি হচ্ছে। টিকা দিয়েই আমরা স্কুল-কলেজ খুলে দেব। লেখাপড়া শিখবে। কিন্তু জেনেশুনে এর জন্য একটি শিশুকে মৃত্যুর মুখে ঠেলে দেব কি না, সেটা চিন্তা করতে হবে।’\nইতোমধ্যে পাবলিক বিশ্ববিদ্যালয়ের আবাসিক শিক্ষার্থীদের কোভিড-১৯ টিকা দিতে রেজিস্ট্রেশন শুরু হয়েছে।\nস্বাস্থ্য অধিদপ্তরের মুখপাত্র মো. রোবেদ আমিন বলেন, প্রধানমন্ত্রীর নির্দেশনা অনুযায়ী দেশের ৩৮টি পাবলিক বিশ্ববিদ্যালয়ের ১ লাখের বেশি শিক্ষার্থীর তালিকা স্বাস্থ্য অধিদপ্তর দেয়া হয়ছে। এটা ইতোমধ্যে আইসিটি বিভাগে দিয়েছে। পর্যায়ক্রমে সকল বিশ্ববিদ্যালয় শিক্ষার্থীদের দেয়া হবে। তবে স্কুলের টিকা দেয়ার বিষয়ে এখনও কোনো নির্দেশনা পায়নি স্বাস্থ্য অধিদপ্তর।\nজনস্বাস্থ্য বিশেষজ্ঞরা বলছে, ফাইজারের টিকা শিশুদের দেয়া যাবে বলে পরামর্শ আছে। তার বলছেন, আমেরিকা পরীক্ষামূলকভাবে শিশুদের টিকা দিচ্ছে।\nসেক্ষেত্রে স্বাস্থ্য অধিদপ্তর কী ভাবছে এমন প্রশ্নের জবাবে মুখপাত্র বলেন, এবিষয়ে এখনও আমাদের সিদ্ধান্ত আসেনি।\nমডার্না টিকা দেয়া হবে সিটি করপোরেশন এলাকায়\nটিকার নিবন্ধন ফের শুরু হতে পারে বৃহস্পতিবার\nপ্রবাসীদের জন্য ভ্রাম্যমাণ টিকা নিবন্ধন সেবা


চাঁদা না দেওয়ায় ডিস ব্যবসায়ীর ওপর হামলা ও ভাই খুন: বন্ধুকযুদ্ধে খুনি নিহত, অস্ত্র উদ্ধার - CPLUSTV.NEWS\nনগর বন্দর চাঁদা না দেওয়ায় ডিস ব্যবসায়ীর ওপর হামলা ও ভাই খুন: বন্ধুকযুদ্ধে খুনি...\nচাঁদা না দেওয়ায় ডিস ব্যবসায়ীর ওপর হামলা ও ভাই খুন: বন্ধুকযুদ্ধে খুনি নিহত, অস্ত্র উদ্ধার\nঘটনার মূল হোতা মো. রাসেল পুলিশের সাথে বন্ধুক যুদ্ধে নিহত হয়েছে। উদ্ধার করা হয়েছে বন্দুকযুদ্ধে ব্যবহৃত সন্ত্রাসীদের অস্ত্র। দিনগত রাতে তাকে গ্রেফতার করার পর তার স্বীকারোক্তি অনুযায়ী অস্ত্র উদ্ধার করতে গেলে রাত ২টার পর রাসেলের অনুসারীদের সাথে এ বন্ধুক যুদ্ধের ঘটনা ঘটে।\nস্থানীয়রা জানিয়েছেন, জিয়াদের বড় ভাই জাহিদ হোসেন ডিসের ব্যবসা করেন। ১৫ সেপ্টেম্বর সন্ধ্যায় কিছু সন্ত্রাসী জাহিদ হোসেনকে মারধর করলে জিয়াদ তার ভাইকে বাঁচাতে এগিয়ে যায়। সেসময় সন্ত্রাসীরা তার পেটে ছুরিকাঘাত করে। গুরুতর আহতাবস্থায় তাকে উদ্ধার করে চট্টগ্রাম মেডিকেল কলেজ হাসপাতালে নেওয়া হলে সেখানে তার মৃত্যু হয়।\nনিহতের স্বজনের দাবী একই এলাকার আবুল বশরের ছেলে মো. রাসেল চাঁদার টাকার জন্যেই এ খুনের ঘটনা ঘটিয়েছে।সে ওই এলাকার আবুল বশরের পুত্র।\nনিহতের বড় ভাই জাহেদ হোসেন বলেন, রাসেল চাঁদার জন্য আমাকে বারবার হুমকি দেতো। রোববার সন্ধ্যায় সে তার সাঙ্গ পাঙ্গ নিয়ে দোকানে চাঁদার জন্য এসে আমাকে কল দেয়। তখন আমি মসজিদে ছিলাম। পরে আমি আসলে তারা আমাকে মারধর করে। এক পর্যায়ে আমার ছোট ভাই জায়েদ বাধা দিলে তারা জায়েদকে ছুরিকাঘাত করলে সে মাটিতে লুটিয়ে পড়ে। পরে তাকে চমেক হাসপাতালে নিয়ে যাওয়া হলে কর্তব্যরত চিকিৎসক মৃত ঘোষণা করেন।\nPrevious articleনভেম্বরের মধ্যেই চট্টগ্রামে আওয়ামী লীগের সম্মেলন শেষ করার নির্দেশ\nNext articleবৌদ্ধদের হাত দিয়ে বাংলা সাহিত্য শুরু- সাংসদ বাদল